Punna niperhatikan injo kanreang khasna Mankasarak, loe-loei dagengi pandallekang utamana. Kammami cotoa, konroa, pallubasayya, na gantalaka. Ia ngasengna dageng. Mingka parallaui nicatak, injo ri Sulawesi Selatan bagian selatan, kammami Jeneponto na Gowa bagian tenggara, loe-loe tongi ammake dageng jarang. Na injo dageng jaranga, loei nipake untuk kanreang nibaluka, apapi pole punna nia pakgaukang ri Masarakak. Inne dageng jaranga sanna ningaina ri sikamma tu ilalang inne rua wilayaya. Mingka, maraengi ri sisina tau bagian utarayya, takbalangngagi tu tangang ngai ia, nai ia sabab tena na biasa. Ilalang agamayya nia haddesek allarangi, mingka lekbami nipakasingara angngungi tena na haram mingka ka injo jarangan nipake mae bundu na niparalluang jari nikammalakkangi labbusu punna nikanre.


Jari nakana iamintu nikana Keruk ri Rappo Didia, sabang ri katingaloa, rikbak taklea, tulia tamammoterang, nia.mbik bokoa, nitara.mbangia cinde nikayao boko lima. Jari napakkammamianjo. Battuna naik nacinikna. nakana iaminne. Naalle.mi napakammatojeng, anngalle.mi cinde na tarambang, nampa anngambik boko. na nakattilik na aile anjo rapponna. Jari Jekbaki nagappa ammoterekmi. Jari, kubodoim anne paua. ammoterekmi. Jari battuinjo mae ammoterek. mangemi ri manggena. ri karaenga ampauangi angkana. niak kugappa. jari anne kamma-kamma Jaklampak akdanggang. Nakana, "Lakeko mae iakana. Tea’ anrinni ammantang ri pakrasanganga, kusakring kamma tu teak akjulu borik anne, sirik-sirikka. Annenne karaenga, nakana,  Manna inakke siri’-siri’ tonjak. aklampa mako mange kaburak-burakneko antu.


Anganre salad allo-allo anne jai tau pangaina tallasa' gassinga. Antekamma gunana ri kalenga?. Salad anjo se'rena kanreang gassinga, jai tau anganre salad naparassi kaparralluang kareang gangang alloa. Nakana panrita gizia, anganre salad anjo nyamangi nacu'kkuk kaparraluang kanre rappo siagang gangang allo-allo. Bajiki' punna macam-macam jenisna gangang siagang rappoka rikandre solanna labbi samgkaki nutrisina. Saladka tong wajikki riciniki prosina siagang saosna ripakea, tena sangenna appilei jai jannana nasaba' kullei nakurangi kasia'na. Salanka anjo biasana nia gangangna, rappo, tiboang-tiboangna, siagang proteinna anjari rikanre allo-allo baji'ki ri kalenga nasaba' jai vitamin siagang mineralna. Saladka tong nia minyak zaitunna. Anne minyak zaitunka gunna naserapki rappo siagang gangangga.


Niak Brahmana arengna Sidi Mantra guppai hadiah doek jai surang baine gammarak. Niak anak buru’nena, arengna Manik Angkeran iareka kodi sipa’na ka wattunna lompo napilakbusi doekna tau toana akkarena judi. Manggena nalangngereki wangsit sollanna mange ri bulu’ Agung battui Naga Besukih. Sibuntulukmi anne ruayya, napauangmi mange ri Naga Besukih caritana, njari nisareangi sissi’ bulaeng. Tena sallo anne Manik aklampa todoki mange ri Naga Besukih erok pala’ doek jai. Nasabak serakah dudui, Manik mange napoling ekorna nagayya mingka nibalasaki nitunui sanggenna mate. Sidi Mantra napalaki mange ri nagayya sollanna nipatallasaki anakna, erokji anne nagayya assalak nipamoterek tongi ekorokmi, annemi pakaramulana niak selat Bali.


Akademis battu ri Future of Humanity Institute ri Oxford University, Inggris arenna Stuart Armstrong. Na kana ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Kamma-kammaya anne, anjo Robot ka anjari mi bagian lompo na battu ri bidang medis, pertanian, ART, sanggeng na pertambangan ka. Niak poe akkana anjo robot-robot ka kullei na kuasai ngaseng na jamanga ri masa dallekang. Kamma mi ri negara maju kamma Jepang, jai mi toko na tena niak kasir na na pelayanna, ka ri gantian ngaseng mi siagang robot. Jai tommi perusahaan paentengi anjo artificial intelligence (AI).


Tappuki Eka surang bayuangna, Era, nasabak anne Eka ri allo Sattua, aklampai arung jeram surang agang kampusna, nampa nakuai ri Era aklampa naantarak ammakna mange akbalanja daster ri pasaraka. Sengaja mentongi akballe-balle Eka nasabak na issengi kua bayuangna, Era tena nangai punna aklampai arung jeram Eka, mallaki punna tallangi bayuangna, padahal ho’bi Eka joka. Njari wattunna na issengi Era kua balle-ballei Eka, larro, sanna’ nassuna. Nabokoi Eka nampa moterek kale-kalengna. Nakuai Era tegana nuballe-balleia nukana mangeki akbalanja nuurang ammaknu padahal aklampako arung jeram, artina anjo tenamo nu sayanga. Langsungi ni tappukkanh Eka, pissingkurami na talipong Era mingka tala na engkaki, anne siallo bujurukmi dodong, lalang tarrusukji ri kamarakna ammonnongi. Nakuai salah mentongi iyya ka akballe-ballei, kakde napauji kua la aklampai olahraga, tenaja kajariang kamma inne kapang.


Ni nile kanre kanreang na taua ri buntinga kodi ni sakring punna kamma anjo. Kamma tong ni undang ko mae ri ballak na taua, ni pasadiang kanre nampa nu nille. Tena na sopan, tena tong ni sakring nu angkik punna na ballak ka tena niak etika nu areng na anjo. Nu kana warung. Nikana kaissengngan etika sallo antu anjari hancuruk ngaseng napakamma nisabbuka “konten”. Anne mi sabakna panting pappilajarak giok giok ta, kulle ki ammikkiri bajik ammake logika poeng. Anne persoalanga ni nile kanre kanre na taua ri buntingang = nga kulle ji nipikkiri ammake logika punna ni pahang ji poeng kana kulle ka kamma anjo tena ka.


Televisi anjo istilah battu ri bahasa Yunani. Anjo battu ri kata tele ato bella na visi ato gambara'. Sederhana na, televisi anjo barang fungsi na na sajikang tampilang visual lalang bentu' gambara' na sa'ra. Na kulle ri siarkan ka battu ri jara' bella. Televisi ato Tv kalenna anjo perangkat audio visual na fungsi na kulle na sajikan informasi. Kulle tongi anjari saran accini-cini hiburan. Tampilan audio visual ri hasilkang sikamma gambara' a'giok, niak tong sa'ra na nampa niak warna na. Anjomi Televisi sarring ri panjari sarana hiburan ri wattu kosonga. Ri ngaseng balla ri linoa niak Televisi na se're paling sike'de. Ri Indonesia jai siaran televisi terkenal baji' televisi swasta ato televisi negara.


Iyaa, anjo barang nga ri rate antu mi ni kana celurit atoka sabit atoka sickle. Lalang bahasa inggris. Anjo areng na celurit labbi na rujuk mae ri senjata tajam ka, sedangkan areng na sabit labbi mae ri arah alat pertanian. Ri dasarak na singkamma ji, Cuma beda na cara na ni sabbu ji bawang. Celurit antu nikana senjata khas battu ri daerah na Madura. Jaman riolo, senjata na anjo biasa ni pake anjari alat untuk bertahan diri, sekaligus kulle ni pake bertani. Yahh jaman memang jai mi berubah, Celurit jai inji ni pake ri petani yaa sanggeng na kamma kamma anne.


Siapa alat na ri butukang punna erokki usaha bissa motoro' ri balla sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang modala na. Ka Tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis Ide usaha bissa motoro' kulle ki na janjikan untung lompo poe. Apa poe punna battumi musing bosia, anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak.


Tude iamintu salah sekre kanreang antamaka lalang ri golongang seafood. Anne tude lu’mu ji bonena mingka niak bukkuleng terasakna nikuayya cangkang. Punna mata kijai, tattongkoki bukkulengna, mingka punna nippalui tassungkeji kale-kalenna njari nialle mami langsung dagingna. Batena nipallu todo’ sanna’ gampangna, ka jeknekji nisarei, sarre siagang ce’la. Loe tau ngai anne tudeyya nasabak lammoroki ballinna, nampa loe kabajikanna. Jeknekna ji saja nikua kulle pakballei garring doke’. Untuk baine salloamo erok niak anakna nampa tenapa na teanang, anne tude kulle anjari sekre pakballe ka napabajiki kasuburang kalea. Loe macangna pole anne tudea, niak tong cakdi-cakdi dudua nikua esa’-esa’. Punna ammalliki sampulo sa’bu, guppa maki sekre kantong pelastik lompo.


Mulanna, aplikasi Traveloka ni pake untuk appesan tiket pesawat, utamana untuk akboya informasi tiket promo. Ammake sekre aplikasi akkulle mi anggappa harga paling bajik siagang maskapi pakribakang lalang wattu sinampek. Appesan hotel ri aplikasi Traveloka sebenarna assingkamma punna appesan ki tiket pesawat. Siagang anne aplikasi kulle mi ammilei perjalanan na hotel battu ri paling lammorok sanggengna paling kajjalak iareka antara bintang 1 mae ri bintang 5, iangasengna akkulle ni pilih lalangna waktu sikura manik.
Salain ammile hotel na gampak, siagang cara pembayaran pesanan sannak gampang ni lakukan. Sistemna mulai transfer bank, m banking, alfamart siagang maraenganna. Ri kammayya anne loe mi jenis aplikasi muncul assingrupa aplikasi Traveloka, battu ri katte mami tereanga erok ni pake.


Niak tong anjo carbon filter + hepa filter siagang tong high desity dust filter antu niaka ri AC caradde ka anne kulle na palanyak bau antu tena ya nyaman tena ja na kurangi partikel bebasak ri udara termasuk jamur siagang virus. Polytron anne na klaim kana AC beru na anne kulle na parek pendinginan antu tippa ka siagang hemat energi. Anne apa apa ya kulle ni gappa kah anjo desain na High Efficiency Cooling Engine ka. Proses pendinginan na anjo ni sabbu 40 persen labbi tippa dari AC biasa ya ji , tantu mi anne na sare manfaat lompo ri wattu na bambangi alloa.


Frekuensi olahraga sikali iareka pingruang lalang siminggu tena na kulle apparek kalengta cenggerek. Mingka kabalikanna, olahraga setiap allo justru na pareki gampang anjari mangngang. “Menurut Physical Guidelines for Americans taung 2018, biasana tau lompoa cenggerek na butuhkan 150 mani’ olahraga lalang siminggu supaya kulle tetap cenggerek”. Jumlah anne memang kalangerang loe, mingka sebenarna tenaja. Katte kulle ambagi wattun 150 mani’ sumpaeng mae ri lalang lima allo. Jari jumlahna katte olahraga pinglima lalang siminggu siagang durasi massing-massing 30 mani’ lalangna siallo.
Salain anjo, katte poeng tena parallu anggaukang secara sikaligus. Katte kulle ambagei ri allo barikbasak, siagang ri karueng jari tena na ganggu aktivitasta maraeng.


Liburangku anne sanna’ nyamangna, tena kulle nikaluppai. Nikioki mange liburang ri ballakna datokku niaka ri kampong, Kabupaten Solok, Sumatera Bara’. Sitojengna salloma tala lekbak mange ri ballakna datokku, iaminjo ngurana sannang dudu nyawaku wattunna nikua la nibattui datokku. Tettek sagangtuju bari’basak mangema siagang manggeku. Manggeku akdongko motorok, nakke ribokoangna. Niak kapang sampulo kilometerek, battua ri ballakna datokku. Mukona kamma anjo nakiokka andikna manggeku aklampa mange ri galungna datokku, tenaja na bella battu ri ballakna, ternyata loe tau ammaneng pari. Pakaramulana mi intu niakmi issede’ paissengang beru kuguppa. Memang punna liburki taua tenaja naparallu mange akbalanja, mange akjappa-jappa ri mol, nasabak manna ri galunga kulleji yang penting sannangki.


Acara liburuk ri sikola ku anne wattua sanna nyamang na. Nakke mantang ri ballak na latok siagang nenek ku niaka ri kota Semarang rua minggu salonna. Sanna mi sallona tena ku mae ri ballak na latok siagang neneku, jari sannak nakkukku latok siagang neneku. Lekbak ma ammalli tiket kereta aping bella bella na alloa kah mallakka lakbusuki sinampek. Ri lalang = nga sallona na battu Jakarta lampa Semarang antu 6 jam. Ri lalanga nyamang ji ku sakring kah jai tampak jaik ku maloi ri lalang nga. Wattu ku battu rinjo, latok siagang nenekku jai na sadiang kanre kanreang antu ngaseng ku ngai ka singkamma lumpia, tahu petis, tahu bakso, jai inji lainga poeng. Niak tong es campur sanna nyamangna na palanyak ki hausuk ku kah sannak bambang na alloa ri luarak.


Stress anjo tenna kulle ripalili. Sala se're carana ripalanyya'ki stresska anjo angandre siagang anginung salewanganga. Kanreang siagang inunganga anne anjari solusi, nia' siaga kanreang kulle napaturungi stresska. Juku' salmonga anne jannana janna baji'. Juku' salmonga anne kullei napaturungi stresska siagang salewangangna mentalka napabangug. Kacang kenaria karringa anne nyamangi rasana. Kacang kenaria tong kullei nakontrol stresska nasaba' baji' kandunganna. Nampa, nginung siagang angganre coklat appapulo gram siagang susu hari-hari rua minggu kullei naakkurang stresska. Alpukatka tong kulle tongi anjari kanreang baji'ka napatulungi napaturung stesskah. Alpukat anne jai magnesiumna siagang magnesium anjo kullei napakurangi streskah. Gangang siagang rappokah nassa-nassa kullei napabaji kanreangna anak-anaka.


Piala Gubernur 2023 West Java Competition A'tanding a'raga niak hadiah na sanggeng na 50 juta rupiah. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.


Akhere na battu mi (akhirnya datang juga – ADJ) antu mi acara kerja sama na trans TV siagang Freemantle Media. Asli na ADJ antu mi variety show antu pertama kali tayang ri Australia ammake areng na “Thank God You’re Here”. Ri acara anne mi, antu iyaa ngaseng ni datangkangi tamu terkenal ka. Tamu anne sama sekal tena ni poang kana apa skenario na antu ni karenangi rinne. Bintang tamu na kulle sinamperek suluk malo sekre pintu, nampa kamma tong anjo pintu na ni buka ki, iyaa kulle mi antama mae ri panggung nga. Nampa punna bintang tamu na nabuka mi pakkekbo na siagang haderek mi ri panggung nga, pemain lainga antu na ucap mi “Akhirnya Datang Juga”.


Kultum iamiantu sekre kagiatan paling biasa ni lakukan ri loe kesempatan, kususna ri wattu sekrea tau appabattuang pesanpesan agama islam. Ni cinik battu ri istilahna, kultum iamiantu pakabodoangna battu ri kuliah tuju manit. Jari, apa bedana siagang caramah? Sebenarna assingkamma ji, anne ruayya assingkammaji kegiatan untuk ampabattu pesan kabajikan lalang ri agama islam. Sementara caramah, tena ni batasi oleh wattu iareka lakbuna akkulle ni sesuaikan. Kultum akkulle nilangngerek punna lekbakki assambayang subuh, iareka lalang bulan ramalang lekbak assambayang isa mae ri taraweh, pangajian, majelis taklim, siagang kegiatan keagamaan maraenganna. Lalang kultum biasana mengandung pesan berisi petunjuk, nasehat iareka pappasang niaka manfaatna mae ri tau matakbalak, iareka ampabattuang ilmu beru niaka manfaatna untuk ri katte ngaseng.


Niak memang wattu lalang katallasangta nikasiaki dodonga, ammonnongji tarrusuk taua manna apa nigaukang tena na bajik pakksiaka njari sanging tinroji ciccinik HP. Sitojengna punna kikasiaki kamma antu, cobaki mange olahraga, kujamingi silalonna bajik pakkasiakta. Nasabak anjo olahragayya kullei napabajiki pakkasiaka, punna ngarrukki nasabak beserek surang bayuangta, kicobami aklampa mange olahraga, punna lekbakki pasti bajiki nikasiak, nikaluppaimi anjo padodongiki nasabak pila’ positipki pikkirangta. Manna kale-kalengta ji aklampa tenaja nang ngapa, lakbi pokuski pole iyya punna tala niak niurang. Ka punna niak agangta biasa accarita jaki bawang tenaja na olahraga, lekbakna anjo langsungji pole mange akboya kanre-kanreang, accarita pole njari tenamo na bajik asselek olahragayya.


Hukuman ni polong limangna mae ri tau niaka aklukka, ni sakbuk lalang Al-Qur’an:
Burakne niaka aklukka siagang baine niaka aklukka, polongi ruayya limangna sebagai pambalasanna mae ri apa lekbaka na gaukang siagang sebagai siksaan battu ri Karaeng Allah SWT. Siagang Allah maha Perkasa lagi maha Bijaksana. Maka nai-naina tobat ri antara anjo palukka) lekbakna na gaukang kejahatanna anjo siagang na pabajiki kalengna, maka sesungguna Allah niak na tarima tobatna. Sesungguhna Allah maha pengampun lagi maha penyayang.
Battu ri aspek ilmu akhlak kategori palukka tena na terbatas mae ri niallena harta sekre tau maraeng tanpa hak. Mingka termasuk palukka iamiantu ang-ngalle apapun tenayya na ridoi battu ri patangna siagang apparek kecewa tau maraeng.


Pantai Tope Jwa ga’gai sikkamma pantai lainna, anne Pantai Tope Jawa niak hamparan pasiri’ na jai na luas tongi laut na. Anne pantai na niakki garis la’bu pantai na sila’bu 800 metere. Anjari luasa ki punna rinne ki akkrena je’ne. Kawasan pantai Tope Jawa anne baji’ ki punna erokki akkarena je’ne. Ka je’ne lautna tenang ji anjari aman ri ana’-ana’ ka. Tetap tongki tutu ri je’ne laut na ka tena ri issengi alam ka. Selain niak laut na niak poe jai fasilitas na sikamma balla panggung ato baruga. Anne Baruga na ri pare’ ka biasana niak tau tena ji na erok akkarena je’ne erokji na nikmati pemandanganna laut na.


Sipunanna jai kereta api kelasak bisnis ni panjari kereta api kelasak ekonomi premium anjo allingna ri jai kereta api kelasak ekonomi jai naik na singkamma kereta api Gaya Baru, nakke ku pile mae naik anjari bus kelasak VIP / Eksekutif ri lalangan ku ri bangngi. Tena ja na lompo masalah na kah nyamang ji ku sakring punna tinro ri bus kelasan VIP kah tena na si ambak bangkeng nga singkamma ri kereta api kelasak ekonomi atokah mempo ri kadera terasak kereta api premium ka. Alling na poeng bus kelasak VIP / eksekutif sikekdek ji beda na siagang kereta api kelasak ekonomi / premium nampa jai tong mi fasilitas na. Niak kanre, paklungang, salimuk, paklungan limang ri kelasak eksekutif.


Wattu ku mange ri pengajianga, ku gappai ceramah na ustadz ka berbakti ri totoa ta. Punna tallasak inji mangge na ammak ta, anjari anak baji' mentong maki. Ka anjo ammak na mangge ta sanna erok na na cini ki pasti anjari tau baji'. Pa'risi tongi nyawa na totoa ya punna anjari anak kodi sipa' ta, atau anjari anak durhaka ki ri totoa ta. Ka anjo restu na totoa ta na doa-doa na ri anak, anjo anjari jalang baji' ri tallasak ta battu ri Karaeng Allah SWT. Anjari tea ki sekali-sekali pa'risi nyawa na totoa ta, ka punna murkai ammak na mangge ta anjari murka na tongi Allah SWT ri kita ngaseng. Rajeng tongki doakangi totoa na na la'bu ji umuru na accini ki sukses mungko.


Akparek layang-layang riolo wattungku SD tala lekbak kulle kukaluppai. Loeji kakkarenang riolo, niakmi wayang, kartu-kartua, mingka paling ga'ga anne layang-layanga. Wattungta cakdi kija, tena mentodo’ niak nipikkirik. Apparek tommaki intu kale-kalengta layang-layang gammaraka manna mamo biasa asselekna tenaja na gammarak dudu. Mange maki ammali karattasak paling ga’gayya nagannakia doeka. Nampa punna njarimi nipanaikmi punna bajiki anginga. Manna allo, karueng, tenamo nijampangi bambangi kah atau tenaja. Pokokna yang penting moterekta assikola, langsungta tong mae aklayang-layang. Tena niak nipikkirik apa-apa, maraengi siagang punna lompo maki, iya ngaseng nipikkirik. Bajik mentongi anjo rioloa wattungku ngai apparek layang-layang. Punna niak kepak, mange tommaki anjo ondangi kamase.


Acara adat na battu ri Sulawesi Selatan sanna jai na. Paling sarring ri gappa anjo niak areng na Passili. Anjo tujuan na punna erok ki tau bunting kulle na palannyak dosa-dosa na ra'masa ri kaleng na. Na mungko kulle na gappa tallasak baji ka poe siagang bura'ne na. Anne passilia ri gaukangi sebelum na erok Mappaccing bangngi na. Anjari mungko na kulle mi na gaukang Akad bunting. Anjo passili ri je'ne ki ri je'ne le'ba ka ri sareang doa na kembang-kembang. Nampa ri je'ne ki mi siagang ngaseng keluarga na nampa ri sareang doa-doa na baji' tallasak na le'ba na bunting mungko.


Nilansir battu ri Forbes, anne niak strategi antekamma bajik bateta akbalu’ online kulle kipilajari, apalagi punna nampaiki pakaramula. Pertama paralluki patantui rolo’ apa la kibalukang, kamma barangkah atau jasa. Paralluki nawa-nawa anjo tojekji na keroki taua, tenaji anjo na kakjalak siagang sikura sawalak nialle battu ri anjo anu nibalukkanga. Lekbakna anjo, ammileiki tau kira-kira eroka ammalli balu’-balukangta, kamma misalna baju nangaia anak sikolayya nibalukkang. Punna ninissengki target pasarakta, ki parekmi rinciang sikura ballinna, mangeki cek ballinna ri pasarak siagang toko maraenga rolo’ sollanna kulleki balukangi tena na lammorok dudu mingka tena na kakjalak dudu. Nasabak nassami jai tau maraeng akbalu’-balu’ kamma anjo njari paraluki siciniki sikura ballinna.


Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara. Ri kota lassuku niak Masigi lompo na beru ri bangung arenna Masigi 99 kubah. Anjari tampa’ beru khas na kota Mangkasara. Riolo anjo masigi na tampa' ca'di ji sholat na umat Islam. Riolo masigi ri pare' ri taung 650-750 Masehi. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka.


Anjo nasabak na ekspresif na, Forlan na lappasak ki Jersey nya anjo siagang ak selebrasi siagang ak telanjang dada. Sayang na ri anjo wattu na pertandingan nga kulle ni pakarammulai moterek, Forlan tena na kulle siagang tippa na pake jersey na moterek, bahkan sempat ki karena tena na make baju. Tena na sadarak, anjo pemain na battu Uruguay anne secara tena na langsung lekba mo na bubuhkan sekre peraturan beru mae ri lalang na FIFA’s Law of Football no. 12. Regulasi berua anne na gappa reaksi negatif battu ri pemain siagang tong penggemar na anne olahraga paling populer ka ri lalang na linoa anne.


Lekbaki mange Ulfi ri Toraja siagang manggena akdongko bus, nasabak sallo dudui ri aganga, 8 jang, dangngalak dudumi anne ulungna Ulfi, ta’langnge-langngemi pole ka sallo dudu. Battuna ri Toraja ta’langnge kijai njari nisarei minyak gosong battangna siagang manggena. Wattunna bajik-bajikmi nakasiak, assuluki jappa-jappa ri ampikna hotelna, langsungi takkallasak nyawana nasabak niak nacinik bawi sementara nipolong-polong, cerakna assolong-solong ri aganga, baunna bottoki na manynyerek. Selamana tallasak Ulfi, nampanna mentodo’ anne accinik bawi nisambelih. Langsung mami lari Ulfi nampa nakiok manggena moterek ri Mangkasarak. Lekbakna anjo, tala lekbakmi aklampa mange ri Toraja Ulfi, nakuai tena kulle nganre punna konjoi, kodiji pakkasiakna ka bella dudu poeng battu ri Mangkasarak.


Niak sekre kakkarenang riolo wattunta cakdi sanging nikarenai surang agangta ngaseng, arengna iareka beklan atau biasa nasa’buk taua bekel. Anne beklan biasa ganna’pi tau nampa kulle akkarena, kamma appa’ atau annang tau, takbage rua tim atau tallu tim. Pakakkasakna intu bola tenis nipake anjar bola beklan siagang niak anjo bukkulengna tude lompoa musti niak appa’. Punna istirahatki ro kelaska, niak mi antu guru akbaluk es kacang ijo, nasuroki balli’i njari nganre maki es, sambil akkarena beklan. Kamma anjo punna moterekmi taua, akkarena mi issedek beklan ka memang sanna’ nangaina anne riolo anak-anaka. Mingka anak baineji biasa kakkarena beklan ka punna buru’ne akkarena, nipakkanai bencong biasa ka mara’-maraengi nicinik punna buru’ne akkarena dende.


Injo lalalng ri interneka iareka sosial media iyya, kamma facebook, instagram, twitter, apapi pole Tiktok, sampan nia tampa beru kacuk tanjanna, loe mi intu assare pangngai, goppomi tommi tusarea pau pau iareka pendapana mange ri injo postinganga. Loe ia tau attikangngangi ri dunia maya iyya na ri dunia nyata iyya punna ambage anu kamma kamma inne. Punna niboya lalang ri interneka, sanna loena barita passala inne tampa wisata viralka, na punna kompas, sekrea media lompo ri Indonesia, natulis nia ruang pulo dattara injo wisata lekbaka viral ri Indonesia na loe tau ammangei lekbana mi injo viral ri media sosial ka


Nasi goreng merah iamiantu sala se’re na kanre-kanreang kas kota mangkasara, assisala ri nasi goreng biasayya ni gappa ri sikuntung daerah ri Indonesia. Ni pare macang-macang bahang tambahanna akulle ni pasiagangi sesuai ni kerokia punna appesangki ri pangnganreanga, rasanna kas battu ri bumbuna kanre nasi goreng na pareki sikuntung taua angngaraki nakasiaki cipuru.
Nasi goreng biasana ammake warna sikola kas battu ri kecap. Mingka kanre-kanreang paling kungaia inne warnana eja ka ni sarei lada warna rja kas battu ri mangkasara. Beru beru anne nia munculu kana nasi goreng merah. Biasana nasi goreng di kanre siangang bayao dadara siagang tambahanna gangang ampakacantiki singkamma toma siagang bonte, mingka punna ri nasi goreng merah ni tambai polongan bakso, polongan cadi cadi jangan siangang lada didina anjari samaking assipaki ni kasia’.


Jamang kamma anne Televisi tea mi channel biasa kulle ri cini ri televisia. Ri televisi biasa ya kulle jaki accini berita ato acara ri stasiun tv a sikamma acara akkelong ato acara komedi. Niak tommi arenna Smart Tv. Ri Smart tv kulle ri pasumbung siagang internet, anjari kulle ki assungke Netflix, Youtube na Facebook kulle ri cini. Erok sikamma apa Smart Tv ato Android Tv punna kulle ji ri pasumbung siagang internet pasti mi arenna Smart tv. Nakke siagang ana' ku le'ba ku na balliang Smart Tv bura'ne ku anjari jai mi acara hiburan ku cini ki. Tena mo na juja ana' ku accini Youtube ri hp ku, kulle mi accini ri Smart Tv ku.


Ki taroi botolok inung ta ri kamarak kulle ki naparek jari ki ukrangi, siyapa mi jainna ki inung anne alloa. Ki taro poeng ri tampak sanging ni laloi barakka kulle ki na parek tena niak alasang ta punna tena ni inungi antu alloa. Jaii papilajarak kana mi bajikna ki nginung jeknek inung punna ni inung ri baribbasak wattunta ambangun. Niak tong kana bajik nginung jai punna kosongi battang nga ri baribbasaka kulle na baung ngaseng racung kodi ri lalang kalenga, na panaik metabolisme na kalenga, siagang na bantuki panaong battalak na kalenga. Punna ki isseng mi kamma anne, apapi poeng parekki malasak nginung jeknek inung? .


Tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis usaha kulle ki na janjikan untung lompo poe. Apa poe punna battumi musing bosia, anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak. Siapa alat na ri butukang sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang ji modala na. Si allo kulle ki anggapa untung jai.


Mange ka siagang tallu agangku ri Sulawesi Tenggara ri bulang Juni taung 2018 lalua. Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Sanggenna tallu jam maki ri jappayya battu ri tangngah kota. Akhirna sampai maki ri inne Danau Biru a. Anjari ri parkir ki riolo oto a nampa jappa bangke maki ri arah na mange ri Danau Biru a.
Pengalaman se’reng ku na agangku ngaseng mange ri Sulawesi ka tena niak battu ri kita battu ri Sulawesi. Anjo tampa’ wisata na arenna Danau biru niak ri Sulawesi Tenggara niak tampa’ wisata na tena pi tau jai issengi ka Susai ri gappai tampa wisata Danau Birua ri Sulawesi Selatan wattuku mangei ri bulang Juni taung 2018 lalua.


Anne kelonga ri pake’ ki ri Tari 4 Etniska na iringi tarian tradisionalna Suku Makassara. Inne lagu daerahna Sulawesi Selatan ri pasegang Tari Pakkarena battu ri makassara. Ri alle battu Jurnal Universitas Negeri Makassar yang juduluna "Perancangan Media Pengenalan Filosofi Lagu Anging Mamiru", ri kanai anne lagu Anging Mamiri ri pare' segang Borra Daeng Ngirate. Inne lagua ri pare' kira-kira taung 1940-ang. Inne lagua ri alle battu ri Lontara' Kelong, Injo kamma tulisan karya sastra yang ri bua' lagu. Inne Lontara Kelong umumna masih ri hapala segang tau' gasseng secara turung terumung segang bonena pappaseng. Lirik kelong na kamma anne “Anging mamiri ku pasang
Pitujui tontonganna Tusaroa takkan lupa, Batumi anging mamiri Anging ngerang dinging-dinging
Namalontang saribuku..”


Punna nakke ku kana toh parek maki rodong rencana atoka nikana biasa planning punna erokki mae liburuk. Lalang anjo rencana yaa, kulle ni blang bilang siyapa ni paralluang doek. Anne doek antama ngaseng nga mo, biaya transport mae rinjo tampak jappa jappa yaa, biaya nganre ta, biaya tampak bangngi ta rinjo, transport punna battu maki rinjo todong, ato ka punna niak biaya biaya maraeng nga biasa tattamba tamba. Ki boya mi tampak wisata tena na kajjalak dudua mingka ramah ji ri kantong. Teaki passai mae ri tampak wisata anjo sinamperek kulle ki na parek pasuluk doek jai kah tena niak rencana battu ri awalak.


Angngura nakkule inne kajariang, ka nia nikungi todo impulsif addakka dakka, teai bawang impulsif balanja. Inne tu ni tabayya, apa apa nacini ri media sosialka baji, ero ngasengi na mangei. Eroki memang nakasiak kale kale iareka eroki nikungi battui ri dakka dakka ri injo tampa viralka. Maraeng na injo, kaminang parallua nicata injo punna nia tampa dakka dakka viral biasai nibattui todo ri kapanrakang alamna. Loe mi kajariang injo padakka dakkanga lekba viral nipanraki ri tu takbalaka battu borong borong appassaui injo penasaranna ri tampaka. Maraeng mi pole injo tubattua tena na paleki loro na ri tampa pammelakkang jari battui ranta rantasa. Inne mi na punna injo iklim wisata tena na takbentuk.


Anggota TNI Angkatang Udarayya erokki ri operasi bangkeng na le'ba na anggappa musibah wattu na mantung payung ri Bandung, Jawa Barat. Kejadian na ri tanggala 10 November 2022 niak anggota TNI mantung ri tinggi na 1.600 bangkeng.  Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati.  Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati.


Anjo ngaseng Potter heads ka ri seluruh na dunia, na kana olga secara aktif ki anjari sasaran na tau kodi ri lalang dunia maya ya antu na tawarkangi unduhan game Hogwarts Legacy antu na hack mae ri PC (kompter desktop atau laptop). Peneliti Kaspersky todong na buntuluk jai contoh situs na. Punna na download ki game hasselek crack anjo, na kana Olga, anjo gamer ka justru virus na download atokag perangkat lunak lainga tena yaa na kerok ki ri perangkat na. Program tassebarak na anne kulle jai variasi na pakarammula battu ri adware, antu na tempelekangi iklan ri layarak na tua ammakea. Sanggeng na Trojan.


Biasana punna liburmi Tina ri sikolana nasabak pekbakni ujian, langsungji mange ri ballakna dato’na akbangngi ri kampong Banyorang Bantaeng ka loe buah-buah konjo ri kokona dato’na. Mingka anne wattunna libur, nakuai ri ammakna tena rong la aklampa ru ballakna dato’na nasabak niak agenda liburna mange ri Bugis Waterpark kare-karena jeknek siagang mgaseng agang sikolana. Lanniak tonji bedek gurunna cinik-ciniki’i. Mingka nasabak anne ammakna Tina mallaki punna nalappasaki anakna kale-kalengna, njari amminawang tongi. Battu konjo ri Bugis Waterpark, sitojengna anu jai dudu tau, loe kapang tau mange liburang konjo. Luarakji tampakna mingka nasabak loe tau kapang njari seppangj nikasiak. Tenaja na sallo didu akkarena jeknek Tina siagang urangna, nikiokmi moterek siagang ammakna.


Nakke erok ka jawab ki make cara acak niak beberapa vihara antu lekba ka ku baca artikel na. Niak sekre rua Vihara ammake desain arsitektur antu sannak ka cantik na nakke menurut paccinik ku. Nampa nakke erok ka pakarammulai battu ri Vihara antu niaka ri tanah air ta, Indonesia. Vihara Ksitigarbha Bodhisattva, Tanjung Pinang, Indonesia. Anne vihara yaa pakarammula ni bangung ri taung 2004 nampa na butuhkan wattu labbi battu ri 12 taung sanggeng na anne vihara pakarammula ni buka battu mae ri umum ka. Ri Februari 2017 laloa Vihara Ksitigarbha Bodhisattva, Tanjung Pinang, Indonesia nampai beru beru ni resmi kan.


Nabi Ismail iareka anakna Nabi Ibrahim siagang bainenna, Siri Hajar. Salah sekre carita paling naisseng ngasengi tua nasabak manggena, Nabi Ibarahim angguppai so’na parallui nasembelih. Tena natolaki, anne Nabi Ismail  naturuti Karaengata’ala. Wattunna nitannangmi, tena akjallok, wattunna la nisembeli, Karaengata’ala nasambei Nabi Ismail siagang sekre bembe. Nabi Ismail siagang manggena kullei nalaloi ujiang battu ri Karaengata’ala siagang taat tarrusuki ri Karaengata’ala. Manna nikasiaki anjo battalak anjo parallua nipare mingka Nabi Ismail sanging sa’baraki nalaloi iya ngaseng ujianga. Wattunna beja’-beja’, Nabi Ismail napatuntungi bangkenna rateanna buttayya, tena sallo suluki sumberek mata jeknek. Kinne nisakbuki ri tau Muslimnga siagang areng jeknek zam zam.


Tau toayya punna ero' liburan siagang anak-anaka apparalui persiapan labbi matang agar ngasenga lancarki siagang menyenangkangi a'lappasa manganga siagang pammantangka. Karina Salim anne nia' tipsna antekamma liburang anggerang anak balita bajikanga ammile hotele' nia fasilitas akkarena anak-anaka. Anne fasilitaska kullei napasannangi anak-anak sekalian annikmati wattu berkualitaska kale-kale sambil attayangi anak-anakka. Karima anne angerangi Bo'bo' siagang allangere musik natayangi anakna akkarena. Alasanna amille hotele' nia fasilitas akkarena anakna nasaba' nahindari virus covid siagang garring maraenga. Fasilitas anjari alasanna Karina punna ero'ki ammile pammantang liburan anjo kullei santai ri Kolam Lange. Allange anjari kegiatan wajikna Karina punna liburangi siagang anakna. Kulle mungkin tong anne Karina tena ammegang handphone punna liburang nasaba' ero'ki narasakan wattu berkualitas.


Ambuka jappa jappa mae ri labuan baji, bulang september subangi aklampa ka mae ru Labuan Baji siagang kaluarga ku minawang tau ambuka ka Open Trip tallu (3) allo (2) bangngi, ngapa na ku pile Open Trip nibandingkan lampa kale kale, kah labbi lammoroki nampa ku bayangkan kulle labbi wah kapang kah jai tau niagangi , nampajai agang beruta poeng. Kamaseang na kah anne jappa jappa yaa tena na singkamma ku harapkanga. Kappalak anjo ku naiki yaa tena na singkamma apa ni poang ki ri awalak, ri awalak na poang ki kana kappalak na niak kamarak pribadi na siagang kabin lego lego, anu ni gappayya kamarak ri rawa na kappalak nampa sampik na poeng.


Ustadz Nur Maulana lassu’ ri Mangkasara anjo Ustadz ato Dai’ ka punna a’ceramai bahasa na gampangi ri tarima nampa na sareangi poe bahasa na pare’ tau lang’ngere’ ki makkala kulle ri kana Ustadz Maulana anne pakakkalaki’ tau na. Jai tau ngai ceramah na ka tena ri bosang la’ngeri’ ki. Ustadz Maulana lulusuki’ battu ri Pondok Pesantren An-Nahdlah Ujung Pandang taung 1994. Mareang na anjari Pa’ceramah ia poe anjari guru Agama Islam ri sikola dasar Islam Athirah na ri Pondok Pesantren An-Nahdah. Ustadz Maulana appa ana’na ka bainena matemi tallu taung lalua, kamma-kammayya anne aktif ma’ceramah ri stasiun Tv swasta TransTv.


Anganre rappo siagang gangang kullei napare' bajika kuli' siagang kalea. Gangang siagang rapppoka anne jai seratna kullei napasaulu' racun ri kale, nia' tong anti oksidan anjari kullei nahambat pattimboangna efek radikal laloasa ri kalenga. Produk baji'-bajika antu kullei nasare hasil cippa'. namun tena naabaikangi efek rampi'na. Anjari tallasa' pa'rasangang batena anganre gangang siagang rappo punna er' baji' kuli'ka. Anne gangang siagang rappo kullei riapanjari jus napabaji' kuli'ka. Makase're jus bitka kullei napasulu racun ri batang kalena nasaba rappo bit anne nia' asam folatna, mangnesium, zat bassi, siagang zinc. Makarua jus tomat anne jai kasia'na siagang kulletongi riapanjari masker. Jus tomat kullei apare kuli'ka labbi tarrang. Makatallu jus wortelka kullei napabaji pa'cinikanga.


Lekba, nampa anjo wawancara siaran langsung (live) na bahas ki tentang perimbangan keungan na pemerintah na aceh siagang pemerintah pusat, takait pengelolaan dana otonomi khusus (otsus) Aceh siagang peralihan beberapa kewenangan pemerintah pusat mae ri Pemerentah Aceh sesuai antu amanat Undang Undang nomorok 11 taung 2006 tentang pemerintahan aceh siagang UUPA. Niak sekre agang ku kebetulan na cinik ki ri telepisi, na potoi nampa na kirimkan nga, kira kira anne mi ri rawa punna ni erok ki cinik ki. Ohiyaa, anjo wattua nakke ni undang ri jurnalis na Metro TV barak kulle ni wawancarai, lekba na anjo nakke ku isseng mi ternyata niak bayaran na, manna mamo tena na sangeng na 5 mannek.


Tiap tiap negara na punnai kelong kelong daerah na masing masing (istilah maraeng na folksong) anjo masing masing siagang nakke ku ngai langngerek kelong kelong daerah battu mae ri sekre rua negara singkamma ya India, Britania Raya, Rusia, siagang maraenga poeng. Mingka anjomi iyaa, nakke ku sakring kana kulle maksud na anjo lagu daerah ri daerah Indonesia antu katte ni ngai aa. Lalang anne hal ka, niak jai kelong kelong daerah antu nakke ku ngai, utama na kelong kelong daerah kontemporer ka. Anjo mi na sabak na, nakke ku sakbuk mi sekre kelong kelong daerah sanna ka ku ngaia battu ri zonasi wattu na.


Musik dangdut antu arus utama na iyaa teai mii ni kana musik daerah, mingka musik nasional antu ni issenga poeng ri negara negara jiran, singkamma Malaysia, Singapura, Brunei, Timor Leste, Thailand, sanggeng na Filipina. Bahkan D’Academy Asia anjari program kontes dangdut televisi anty na akomodasi talenta battu ri jai negara negara ri Asia Tenggara. Niak poeng anjo dangdut lekba ka mona gappa sentuhan instrumen siagang cengkok masing masing musik daerah yaa, siagang ni bedakan ngi ammake bahasa mae ri lirik na turut na pa jai khazanah musik na anjo dangdut ka kaleng kaleng na (sub genre). Anjo mi sabak na dangdut ni sabbu anjari musik persatua atoka ni isseng kana the music of my country.


Kah ammicarai kamma anjo nakke tena ku tarimaii jari ku caritai mae ri ammak ku langsung, ammak ku tena tong na tarimai jari langsung mi na batui mae ri ballak na anjo rampik ballak ku na tegur ka A. Kahh ammak ku tena ja na sakring keberatan niak na A, mingka ngapa anjo rampik ballak ku sannak sibuk na na urusi kehidupan na tau lainga? Lekba na anjo kejadianga, rampik balak ku tena mo na lekba na tegur A. Mingka sannak jai na kabarak battu ri luarak kana A biasa ak bangngi ri ballak ku. Hmm ni sakring mangngang ki mantang ri lingkungan kamma ya anne, padahal katte sanging bajik bajik jaki.


Le'baka katte accinikang punna jai ga'de kandreang lompoa ammake cak ragi eja. Ragi ejayya anne jai ammakei ri ga'dea, iklan, siagang pabungkuska. Ri Surveya akkana anjo tau-tau angallei keputusan ri tau maraenga siagang produkka parallui wattuna sambilangpulo detik. Nampa, annangpulo rua sanggenna sambilangpulo persen nilaiyya cuma nasabak ragina tongji. Ammilei ragi-ragi gammara'ka ri ammalu baranga  anjo pentingi nasaba' kullei narekresang pamballiya siagang nasorongi mae ri tampakna, khususna ga'deang cippa ripatalaka. Tanggara'ka napacinikkangmi anjo ragi ejayya baji'ki anggontak pamballia. Ri anne taua labbi kullei tabesok mae ri anjo tempatka. Balla kanreang ejayyaanjo kullei napanaik napsu kanreanga nasaba' anjo ragi ejayya anjari nabesoki pinakna.


Battu mae rupa rupa na konten kullei ri panjari tema ri Youtube, salah sekre na nikana vlogging. Vlogging ni cinik gampang memang tapina punna erok ta anjari tau ni isseng siagang niak hasselek na, vlogging ni pareka tena na assalak pinra niak konsep na. Rinne erokki sare tips tips ri katte punna erokki anjari Food Vlogger kanre kanreang lalang kota ri Youtube. Nomorok sekre, pakarammula ki siagang kamera biasayya mo. Ki coba mi pakarammula battu kanre kanreang unik anjo jai na ngai taua ri lalang kota ta. Parekki poeng Judul gammaraka anjo jai ngalle perhatian. Ki karesoi punna ciri khas tena na punna = yya tau lainga. Parekki Video jai interaktifna, siagang sekre pi parekki konten na kulle mari tong tau cobai anjo kanre kanrea.


Punna nisareangi parenta sukkaraka, tenapa na kulle apalagi untuk anak-anak umuruk sagang tuju sanggenna salapang taung. Anjo anak umuruk kammayya intu parallu nisare parentaj sikekdekaji mingka jelas, sollanna kulle napahami bajik-bajik. Punna nisareangi parenta sukkaraka, jai dudu musti nau’rangi, biasa linguji pole anjo anak-anaka. Mingka manna mamo kamma anjo, anaka kullemj akkordinasi limangna surang matanna njari bajiki punna pakaramulami akkarena golo’ ri sikolana surang agangna ngaseng. Anne olahragayya kulle tongi nalatih kerjasamayya parangna tau, kullei atorok strategi antekamma batena sollanna kullei ammeta. Njari jappa tongi pikkirangna, gassing tongi kalengna. Intumi sikolayya biasa napasadiangi lapangang manna cakdiji, sollanna kulle napake anak-anakna olahraga towwa.


Panrita kesehatanga nakana wajikki ribissa gangang siagang rappoka punna ero nikanre. Nasaba' punna tena ribissa kullei ta'camporo kullei anjari kagarringang. Kanreang nikanre mentahyya kullei napajai resiko taccamporo' bakteri kullei naparekang garring nierangna kanreanga. Se're ri annang tau ri amerkayya garringi nasaba' garring nierangna kanreang setiap tahunga. Taccamporo' produk segarka kullei terjadi ri assengna jappa rantai pasokanga. Kullei taccamporo' ri lapanganga, wattuna panen, siagang wattuna ritangani ri pajama kareanga. Kulle tongi anne rappo siagang gangangga taccamporo' ri balla'ka, kullei taccomporo' nasaba' tacamporo'ki ri kanreang mentah maraenga contohna assi sapia siagang janganga. Rappo dan gangangga baji'na ribissai ammake je'ne bambang siagang sabung, punna nia bagian jappo'na polong mintongmi.


Iyaa na kana iya erok na buno Minokichi, mingka iyaa na putuskan tena na pareki anjo kah anjo Minokichi gammaraki tanjak na siagang muda inji punna erok ni buno. Anjo baine yaa sumpaeng na ancam ki kana Minokichi punna na carita anjo sumpaeng kejadianga mae ri tau lainga, anjo baine yaa langsung na buno Minokichi. Malo mi taung taung, Minokichi sigappa siagang baine cantik areng na Oyuki nampa iyaa ak bunting mi. Oyuki antu baine bajik, siagang iyaa tuo ii siagang bahagia nampa niak todong anak na, mingka aneh na, Oyuki singkamma kana tena na toa toa, kamma kamma ji anjo tanja na.


Horizontal, pencahayaan na kurang labbi singkamma, anjo pasokan na jeknek ka labbi meratai labbi gampangi ni cinik cinik ki siagang variasi tekanan na anjo jeknek na tena na jai dudu. Sedangkan punna vertikah niak bagian na anjo tower ka anjo kulle ni taba sinarak matahari ½ allo mo bawang, parallu ni usahakan barak anjo kucuran na nutrisi kulle na tabai anjo ngaseng permukaan na tower ka, punna ni panen ki anjo sinampe sebagai na tower ka battalak sekre ii nampa kulle kulle jomplangi sinamperek, anne arti na parallu tambahan penyangga ri rate na atokah bagian rawa na anjo battalak ka, tower ka todong harusuk ki kulle na tahan beban puntir.


Niak musibah na taba se're Anggota TNI wattu na mantung payung. Anggota TNI Angkatang Udarayya anggappai bala wattu na mantung payung ri Bandung, Jawa Barat. Erokki ri operasi tulang bangkeng patah na anne bangngia. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Idul Fitri ato Lebaran ri Indonesia anjo allo raya na umat Islam ka mantungi ri tanggala 1 Syawal ri kelender Hijriah. Ka 1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na Nabi terkenal ki ri Agama Islam, na kana, anjo wattua Nabi Muhammad battui ri Kota Madinah, na gappa tau-taua na rayakan ki rua allo ri allo tantua kamae anjo tau-taua na hibur ki kalenna siagang kasannangang. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha.


Ri taung beru imlekka biasana ripagakuakangi sibuntulu siagang pammanakang lompoa siagang anganrei kanreang imlekka. S'ere kanreang ri imlekka anjo arrengna kanrejawa karanjeng antu bahang pokokna iaminjo labuk kakmuk. Kanrejawa karanjengang anjo lambangna kalumanyanga, maratabak kalenga ri jama-jamayya, bisnis, sipammanakang, siagang pendidikanga. Alasanna anjo ngasenga, kanreang kanrejawa karanjeng ri taung berua siagang imlekka naerangi kaupakkang. Kanrejawa sangkamayya anne dodoloka tong ampatangi makna pammanakangang, nasaba anjo rupanna kanrejawa karanjengga bundaraki parekna. Anne parekna natandai pammanakangangna dakki siagang tena nagampang sipengkangang. Silisilana anne kanrejawa karanjenga pakaramula tena nia' kanreang ri se're kotayya nasaba' nia bundu' rinjo. Ri tanggana bundu'ka, tiba-tiba nia' tau nagappai batu eja ripare' ri tarigu kakmukka. Anne kanreanga napasalamaki jai tau ri kotayya ri kaci'puranga.


Tissu dapooro' anne se'rena barang wajikki nia' ri daporo'ka. Tissu daporoka kulle nabantui apatangkasa' siagang naserapki minyyak labbia ri sanggaraka siagang minyak pasollongang. Tissu daporoka anne gulungang bentukna barang sangat wajikka ri daporok punna dissengi ngaseng gunana. Nia jai guna-gunana anne tissu daporoka jaipi tena ngissengi. Tissu daporo'ka anne kullei anjari tempat pa'bolikang gangang, rappo, siagang rampa-rampayya ri lalagna kulkas kullei najaga vitamin siagang kandunganna ngaseng. Tissu dapprokka kulletongi nalindungi alat pallu bassia. Le'ba'na appalu anjo alat pallua ritangkasa'ki siagang tissu daporo' nakurangi resiko akkara'. Tissu daporo' kulle tongi anjari palu'lu ri wajan tena da'kika. Tissu daporo'ka lebba ripake kulle tongi anjari kompos ri tanamanga.


Buah siagang gangang iareka jenis kanreang bajik nikanre allo-allo, sayangna loe kinjai tau tena nangai nganre gangang na buah. Padahal loe dudu kulle niguppa anu bajika battu ri injo ruayya. Loemi penelitiang angkuai punna nganreki 5 porsi buah atau gangang siallo, lari kale-kalei garring niaka ri kalengta. Biasa niak tau nangaiji ngare buah mingka kuttui najama, kuttui napolong-polong, erokji nganre punna nijamaiangi ri tau maraeng. Ganganga pole biasa erokji punna langsung njari injo ganganga na langsung todo’ nakanre. Kuttui na bi’bi, kuttui napallu, pokokna erokji punna langsung nakanre. Padahal anu sinampe duduji nijama anjo buah siagang ganganga kamase, demi kabajikanta ji pole. Sikekdekji wattu naparallu mingka loe nasareangki manpaat. Njari kusahakangi allo-allo nganre buah siagang gangang gaes.


Nabi Muhammad anjo nabi terakhir na umat ri agama islam ka. Nabi Muhammad anjo le'ba na Isra' Mi'raj nampa na gappa parintah sholat ka ri linoa. Rasululullah SWT anjo lassu ri tanggala 20 Rabiul Awal ri kota Mekkah ri Arab 1400 taung lalua. Ammak na Nabi Muhammad anjo arengna Siti Aminah. Tapi matei ri umuru na Nabi Muhammad annang taung. Mangge na arengna Abdullah bin Abdul Muthalib. Mate tommi wattu na inji ri lalang kandungan Nabi Muhammad. Al-qur'an poe ri panaung ri Nabi Muhammad sanggeng na 22 taung sallo na. Nabi Muhammad na gappai wahyu na battu ri malaikat Jibril.


Action Figrue dasarak na memang karenang ji, mingka kamma anne jai mo berkembang anjari barang bajika ni bolik. Apalagina punna anne action figure ka erok ki panjari invertasi, parallu pilajrang khusus na labbi lalang pa. “Niak kolektor bolik anjo action figure na lalang tampak na inji, lalang dos na kamma anjo, mingka na pajang ji. Anjo tinngi nilai ka kah singkamma ji kana beru” nakana Bellarminus ‘Billy’ Pratomo, katua na komunitas action figure Indonesia (KAFI), lampa mae ri DetikFinance ri Jakarta,subangngi. Punna action figure ni pasuluki battu ri tampakna ato dos na , kulle naong harga na. “Punna ni balukkangi kulle ji laku 50-60 persen battu ri hargana di balli” .


Nakke assuluk kuliah sabak keluargaku na taba masalah keuangan siagang nitipu oleh urangna sendiri, akhirna nakke terpaksa harus merelakan pendidikanku demi ambali tautoaku untuk ambaunh moterek bisnis interior na anne. Nampa poeng memang aslina keluarga lompoku iangasengna bergerak sebagai pengusaha interior, niak ri bogor, lampung, bali, sanggena njoeng ri papua. Ilmu siagang pengalamanna jari tena na terlalu karri untuk nacerna semenjar ri cakdina paccini-cinikangku iamiantu karyawan ngukkuruk kain siagang ammasang dekorasi untuk tontongang. Lalang wattu andallekanh, nakke eroka mencoba appare konten media sosial untuk lebih banyak berbagi mae ri paraia ambutuhkan. Nidoakan saja hal anne kulle berjalan lancar sallang mae dallekang.


Olahraga ekstrim iamiantu amtivitas olahraga siagang kualitas tingkat kasusanna sannak tinggi, risiko, siagang bahaya na tinggi sikali. Mae ri sipakrua taua, anne tania aktivitas olahraga eroka ni pilei sabak sannak tinggi resikona anjo. Mingka kenyataanna, loe tau tertarik siagang bahkan ketagihan lekba na coba na gaukang pissikali.
Katte ni rasa kalengta mallak untuk allakukang olahraga ekstrim? Teaki malla, tena katte simata lekbak anrasakan. Loe tau niaka lekbak allakukang sikuntung olahraga ekstrim poeng tetap na alami riolongan sebelum ia anggaukan anne.
Passabakkengna sannak jelas, sabak tingkat risiko siagang bahaya na tinggi. Salain anjo, bahaya mae ri setiap olahraga ekstrim anjo assisala jari kulle appaniak rasa mallak assisala. Mingka, punna katte berhasil melawan rasa malla ta siagang tetap allakukang aktivitas anne, rasanna na pareki puas.


Areng tojeng na anne masigi ka antumi Masigi Al Ikhlas, mingka jai tau ngisseng ri areng na Masigi Sarang Lebah (Honeycomb Mosque) antu terinspirasi battu ri surat An Nahl. Karya na biro arsitek Andyrahman Architect, Principal na Mas Andy. Punna accari ta ki tentang bata eja siagang per roster an duniawi, kulle ni ukrangi Andyrahman, termasuk mi anne masigi ka. Mas Andy na alle dasarak na battu ri surah ka 16 (sampulo annang) ayat ke 68 (Annang pulo na salapang) An Nahl antu bunyi na “Dan Tuhan mu mengilhamkan kepada lebah, Buatlah sarang di gunung gunung, di pohon pohon dan di tempat tempat yang di bikin manusia”.


Manna mamo merkuri sebenarna tena ja na anjari masalah dudu ri tau lompoa biasanna, tau tianang sanna ni suro na tena na nganre. Kadar merkuri lalang darah anjari tinggi napakamma nganre seafood kulle na ganggu perkembanganna otak siagang sistem saraf na ananaka ri lalang battang. Gantina, kulle ki kanre seafood antu amanga ri tau tianang. Tau tianang nga kulle tong na kurangi risiko na merkuti na pile janisik na juku caddia antu sikedde ka merkuri na siagang jai asam lemak omega-3 contona salmon, sarden, nila siagang jukuk kembung. Salainna anjo, niak tong janisik seafood antu ni anggap ka aman ri tau tianang, anjo mi urang siagang tuna lalang kaleng antu lekbak mo ni pallu.


Allo-allo battu bari’basak sanggenna karueng jai jama-jamangta ri kantorok, biasa ningai ji anjo nijama-jamayya, mingka punna jai dudumi tekanang, ballassi tongki nisakring. Biasa niak pikkirang mange akboya kasannangngang maraeng. Sitojengna loe ji pakgaukang cakdi kullea niparek sollanna tena sanging jama-jamang nipikkirik, salah sekrena ciccinik pilleng. Punna dangngalaki ulungta nikasiak, coba-coba maki ciccinik pilleng, kullei nakurangi dangngalak ulungta, loe tong pappilajarrang beru kulle niguppa, misalna cicciniki tentang pilleng dokumenter, atau sejarah, pasti loe niisseng battu ri anjo pillenga. Siagang kulle tongi napabajiki kesehatanta, nasabak kulle nipasuluk ngaseng emosi niaka ri kallengta punna ciccinikki pilleng, kulleki ngarruk, akgora, ammarrang, makkalak, pokokna suluk ngasengi.


Secara harfiah, Vihara iami antu tampat kediaman punna ni battuangi lalang bahasa Pali, Vihara battuanna kondisi mental sekre tau (niak tallu rupanna Vihara, iami antu Dibha Vihara, Brahma Vihara, siagang Ariya Vihara).
Brahma Vihara niak battuanna batin anjo laksana kediaman para-Brahma, sedangkan Ariya Vhara niak battuanna kualitas batin yang suci, seimbang, tena na tappinawang mae ri sikuntung macam perubahan, batinnna taua lekbaka na capai kesucian.
Vihara assisala siagang Klenteng mae ri segi bentuk bangunanna, ummatna, siagang fungsina. Klenteng ri dasarna berbentuk tradisional Tionghoa siagang tujuanna sebagai tampak pakgiokang sosial masarakat salain battu ri mae fungsi spritualna bawang. Mingka, Vihara poeng niak berbentuk tradisional Tionghoa singkamma Vihara Buddha aliran Mahayana memang assalakna battu ri Tionghoa.


Sementara Imlek ni tattak kangi anjari allo liburuk nasional ri taung 2002, lekba na pamarentah era reformasi na akui agama Konghucu. Sebenar na Imlek teai ji spesifik punna na umat konghuju ji bawang, mingka labbi cocok ni kana anjari Budaya na Tionghoa secara umum. Mignka kulle kapangni liburukan sekaligus bantuk pengakuan negara, anjo mi Imlek ni tattak kan anjari allo liburuk malo dasarak allo lompo agama Konghucu. Agama Hindu, Buddha, siagang Konghucu, manna mamo ni akui mi ri pamarentah, jumlah umat na sebenar na caddi inji punna ni cini lalang nasional. Mingka anjo mi ni parekangi kamma anjo, barak kulle saling ni hargai sekre siagang maraeng na agama agama niaka ri negara ta.


Tawwa na erok lampa mae liburuk kulle siagang pasangan ta, anak ta, sarikbattang ta, agang agang ta todong. Wattu na ku isseng kana erok lampa mae kulle siagang nai ki eroki, kulle mi ni minawangi anne . Ak bage tugasaki barak anggappa ki promo hemat barak nyamang tongi kantonga bos hahaha. Niak tau cinik ciniki narrusuki tikek pesawat ka / kareta / bus / atoka ammake oto pribadi na kulle ki erok erok ta mutarak mutarak kamae nikerokki, pile ki poeng tau tugasak na nai tugasak baribbasak, nai tugasak tangnga allo, karueng siagang nai poeng punna bangngi jadi adilik tongi ni sakring siagang anjari niak tugasak ta ngaseng.


Cek Toko Sebelah (bahasa inggrisik na : Check the Store Next Door) nikana pileng pakakkalak Indonesia ni parek ka Starvision Plus antu ni rilisik tanggalak 28 Desember 2016 nampa ni sutradarai ri Ernest Prakasa. Anne pilenga ni parek battu ri carita tojeng na etnis Tionghoa antu wattuna ananak na lompo mi , assikolami tinggi, nampa akherena anjama ji ri toko na tau toang na. Anne pilenga ni tulisik ri Ernest Prakasa siagang Jenny Jusuf siagang ni palompoi carita na battu Meira Anastasia. Cek Toko Sebelah anggappa reaksi antu sannaka bajikna battu ri panonton siagang kritikus pileng, tarutama ri skenariona anne pilenga. Lalang Festival Film Indonesia 2017 , anne pilenga anggappa salapang nominasi, tarmasuk tong mi Film Terbaik siagang Sutradara Terbaik , niak poek sekre Aktor Terbaik na gappa Ernest Prakasa, na gappa tongi Skenario Asli Terbaik.


Ri mulanna nakke ambaung sekre usaha memang akan selalu anjari kana yang mengerikang dengan kana2 rugi. Mingka riwattunna nakke tena kumencoba nganre akan selalu anjari masalah yang menyeramkan tanpa dihadapi. Akhirna nakke memberanikan kale untuk memulai usaha ri taung 2018 tepat ri tanggala 1 Ramadhan. Rilalang perjalanan sekre taung katte mengalami kerugian, mingka lalang sekre taung anjo poeng nakke appilajarak manajemen siagang strategi marketing dan Alhamdulillah akhirna ri taung 2020 katte menambah sekre jenis usaha beru siagang sekre karyawan. Anjomi anjari pengalaman berharga mae ri nakke na bainengku rilalang anjalani usaha yang katte dirikan assiagang. Ri wattunna nakke barani untuk menghadapi bahasa rugi anjo, maka katte tappa pasti niak hal yang akan katte pelajari ri allo ribokona.


Ri ciptana Robot ka anjari salah se're ambisi na manusiayya ri lino na Teknologia ri kana kulle na bantu jamanna manusiayya anjari la'bi gampang nampa kullei na kurangi assulu na tenaga SDM siagang upah na. Tena sike'de penelitian siagang Robot ri gaukang demi ri ciptana Robot baji' ka ri linoa. Akademis battu ri Future of Humanity Institute ri Oxford University, Inggris arenna Stuart Armstrong. Na kana ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Kamma-kammaya anne,  anjo Robot ka anjari mi bagian lompo na battu ri bidang medis, pertanian, ART, sanggeng na pertambangan ka.


Jai mi juara na gappa Liliana Natsir, juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Anjomi jamang terasa' na Liliana Natsir. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Daeng na arenna Calista Natsir. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe.


Punna jai tau nganre anjo tau yang beru battu attayangi rong sampena a’gappa kadera. Anjo parkiran poe ca’di anjari motoro ji kulle antama punna oto susai a’gappa parkiran. Pajama na Pallubasa srigala menteng mentongmi ri dallekanna balla kanre na , anjari punna niak tau battu kulle mi na tulisi’ pesananna. Jai poe tau erok kanre kebo’ ka sike’de ji porsi na. anjo Pallubasa na niak bayao kunyi’na niak tong tena punna tea erok paballina. Isi lalangna Pallubasa na daging tedong na isi battang na tedonga. Kuahna poe gantala mami kulle poe ri sareang sanggara kaluku, sambala na lemo kacci na annyamang ri kasia’. Anjo dagingna tena na keras anjari nyamang ri ko’ko’. Hargana anjo Rp. 30.000/mangko’.


Ni agangi pelayan sang putri, Urashima Taro naik kappalak mae ri Istana Laut. Battu na rinjo Urashima Taro ni sambut ki ri tuan putri, siagang tuoi siagang iyaa lalang na 3 (tallu) taung. Mingka, Urashima Taro erok motere kah khawatereki siagang bapak na siagang ammak na anjo na salai ri kampong halaman na. Anjo putri aa akhere na naakui kana iyaa antu penyu lekba ka ni tolong Urashima Taro. Anjari hadiah perpisahan, anjo putri na sare sekre Tamatebako (kotak perhiasan). Lekba na battu ri kampong halaman na, desa riolo na na tampaki mantang ternyata tena mo. Lekba na ak kutaknang ri tau tau aa, Urashima Taro ni poang kana ri rate na bukit ka bapak na siagang ammak na ni boli makam na.


Ri Bandung nia' jai pammantangang wisata viralki. Makase're Curug Batu Teplek Cisanggarung anne bukit bebatuan rihiasi je'ne terjun gammaraki anjari pammantangang bapoto. Makarua, Kampung Batu Malakasari anne pammantangang wisata tamparang ca'di ri palengkapki siagang bungalo. Makatallu, Taman Bunga Matahari anne eksotiski siagang kullei anjari pammantangang  appoto bunga mataahri siagang pammanakanga. Makaappa, Wisata Pakuhaji anne konsep rekreasi rimbungi poko'na siaagang fasiltas sulu' ruanganna lengkapki. Anne lokasina sejukki siagang rimbungi cocoki anjari pammatangang wisata refrshing siagang pammanakanga. Rinni nia' tongi arung jeramna. Makalima anne Romang Pinus Rahong nga anne anjari pammantangang sulu' ruagang anjari viralki ri masyarakatka. Taua rinnu kulle nanikmati fasilitas paintball, arung jeram, angambi', akkemah, siagang mae ri kebun teh.


Punna a'balu-balu produk ato jasa ri online anjo kulle apparek areng Produk ato Toko menarik ka anjari kulle na beso' paballi a. Cara A'balu online gampangi ri gaukang punna barang na battu ri merek lainga. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta.


Punna na kana taua kesalagan acara telepisi antu niak ji ri soal program na antu kulle kodi kualitas na, antu mi jawaban na anjo kulle ji niak ri tataran gunung es ka. Yaa persoalan antu tejadia jauh labbi jai poeng dari pada anjo sekrea. Sebenar na jawaban na sannak laknu na. Pakarammula battu ri sisi regulasi siagang regulator antu tena na konsisten mae ri aturan hukum ni parek ka, konglomerasi media antu gila gila ya, visi industri na telepisi antu melencengi, sanggeng na catatan sejarah telepisi ri Indonesia ri masa lalu antu memang jai na jelaskan ngapa kulle kondisi na anjari kacau kamma anjo.


Ampatang daporok minimalis nyamanga siagang gammaraki' harapanna ngaseng taua ri kotayya. Ballaka' ri kotayya tena na lompo balla'na, daporo' minimaliska anjari solusi. Daporo' ca'dia punna bajiki diatoro' gammara' tongi kacinikang. Nia' lima solusi daporo' minimaliska. Makase're ripare konsep L ki daporo'ka, ri rawana mejanga, kulle riapanjari rak siagang lamari panyyimpangang alat apallua.  Makarua ripatambai kabinet laci pattambang panyimpangan alat pallua. Maka tallu ri kabinet ribokoa ripasangi poe rak panyyimoang rampayya. Makaappa, anjo rinring kosonga kullei ripasangi rak kayua naboliki bahan pallua, penne, gelas siagang peraltab kanreang maraenga, kulle tongi ripareki rak boliki goncinga siagang ladinga. Makalima ripasangi lampu baji'ka ri bo'bokna meja dapuru'ka. Kulle tongi ripasang lampu gentung ri rampi-rampi na lemari kabnetka.


Ya pasti nyamang ta nyamang, mingka nakke ku parek nyamang ji, kah prinsip ku tena niak jamang jamang antu memang 100% nyamang siagang apa apa kulle ni jama selama anjo jamang jamang halal ji, wajib katte ni syukuri. Kah anjo punna yaa usaha kaleng kaleng na atokah na teruskangi usaha na keluarga na tena na 100% nyamang tong ja toh. Kahh anjo poeng 50% wattu ku allo allo niak ri kantorok. Punna tena ni parek nyamangi, yahh pakrisik ngaseng mi kalenga hahaha. Salah sekre na cara ku pareki “tensi” ri kantorok lumayan santai antu mi akkarena musik ka ri jam jam istirahat atokah jam moterek kantorok.


Ubi goreng biasana ni pare lalang polongang lumayang lompo. Pabalu biasana akboya ubi lembe anjo kasiakna tena na pai. Asisala siagang singkong (batawe), polonganna anjo ubi ni sanggara ri lalang minya loe siagang bambang, tena ni sarei tepung, riolonganna anjo ubi ni bumbui lasuna kebo siagang cekla supaya kasiakna ranya ki.
Salaing ni kanre langsung, ubi goreng biasana ni tambai parokang keju iareka susu kantala tanning. Kanre kanreanga anne sanna ni ngaina ri tahung tahung allaloa. Ri kammayya anne nia variang beru iamiantu bonena lelehang keju mozarella. Arengna crispy tapela, parekanna ubi goreng siagang ni baluki tepung roti.
Pilihang maraenganna paling gakgayya siagang assipak iamiantu singkong sanggara sambal. Ri manado, singkamma singkong sanggara ni nikmati siagang pattitili samb roa. Jari punna eroki appare singkong goreng bajiki appasadia sambalna.


Ki parek ki pak rokok antu cantik ka gammarak ka. Singkamma na kana antu ayang ta hmm ibarat na lalang asmara antu battu ri mata naong mae ri ating ta. Jari ni pile na pak rokok na tena na kulle sembarang ja. Pakarammula ri warna, bantuk na pak rokok na, ni parek tekamma kulle gammarak kulle cantik ni cinik, kulle na sare kesan pertama antu kulle dakki mae ri konsumen punna na cinik ki produk ta. Ki palak mi bantuan mae ri keluarga, saudara atokah agang ta na parek penilaian battu ri kemasan na erok ka ni pake. Penailaian na antu secara personal kulle na bantu ki lalang usaha ta mile pak rokok na antu bajika.


Snack bar nikana kanre kanreang kamma kamma anne jai tau ngai apalagi antu ananak mudayya punna na ngai tong mi olahraga. Snack bar nikana kanre kanreang ringan lalang bantuk batangan biasa ni panjari kanre kanreang ni kanre punna tena pa ni kierok ciupuruk nampa kulle ni kanre kamae mai. Snack bar biasanna ni parek battu campurang oat, almond, kacang tanah atoka walnut, siagang poeng buah buahan lainga. Realfood Jelly kulle anjari lalang maraeng kanre kanreang ta antu bajika punna erokki diet. Niak 5 kkal siagang 1 gr golla, Realfood Jelly ni parek battu bahan bajika ngaseng siagang kandungan Elderberry, Pomegranate, Retinol, Sarang Burung Walet, nampa niak Kolagen na poeng.


Tampa’ ibadah na umat muslim anjo ri kana Masigi. Riolo Masigi na tampa' ca'di ji sholat na umat Islam. Riolo masigi ri pare' ri taung 650-750 Masehi. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka. Masigi kulle ri kana tampa' su'ju artina lalang bahasa Arab. Anjo Masigi ka tampa' na ta'tongkoki'. Niak tong kulle ri halaman luara' na masigi ki tau sholat. Salah se're masigi lompo ri linoa anjo Masigi Biru na ri Istanbul, Turki.


Tenamo na anjari rahasia punna Free Fire (Ff) iamiantu game paling sannak populer. Manna mamo tergolong beru, game genre battle royal anne loe mi na karenai para gamer pemula iareka tau sannaka mo angngusseng. Game na kembangkan garena anne memang memiliki gameply sannak unik siagang kualitas grafis na memukau. Ni tambah poeng, karakter-karakter niaka lalang ri game anjo ammiliki beragam kamampuan siagang desain na pareki mammuji mae ri anne game. Untuk appanaik karenang, katte kulle allakukang top up FF dengan cara ambattui minimarket ambania iareka secara online.
Kamma allakukang top up, mangka katte kulle ammalli senjata iareka karakter berkelas premium kulleki na bantu anjari seorang pamain tak terkalahkan.


Tena nibeta ga’gai, anne tampak wisata Gowa Discovery Park cocok todo’ nibattui siagang bija, agang, siagang sianak. Tampak wisata iareka niak rua taccampuruk iamintu taman jangang-jangang siagang wisata jeknek kulle nasareangki pengalamang. Nampa kulle tongi pole anne tampaka nipanjari tampak pappilajarrang untuk anak-anaka. Gowa Discovery Park nibangungi luarakna 7.2 hektara, loe pasilitas kullea kinikmati. Untuk taman jangang-jangangna ta’bage tallui tampakna nampa jangang-jangangna sanna gammarakna. Angingna segar kinjai kinne njari nyamang dudu punna mange tojengki battui kinne, pasti anak-anakta sannangi. Bajik punna battu bari’basakki njari moterek maki punna karuengmi, tenaja na parallu akbangngi. Nijamingi tena kulle nakaluppai anak-anakta kua lekbakmi mange ri anne tampak wisatayya.


Al-Qur'an ato Qur'an Ialah salah se're kita' suci utama rilalang agama Islam, yang natappaki tau Muslimka ri anne linoa. Jai panghafala Quran ri linoa ri kanai Hafidz ato Hafidzah. Na hapala' ki sanggeng na 30 juz mentong. Punna anne kitabka ri panaung segang Allah Ta Ala, yang ri panaungan melalui nabi Islam Muhammad. Tau Muslim sanna' nahormati Al-Qur'an sebagai salah se're mukjizat sanna' lompona Muhammad, sebagai salah se're tandana kenabian,segang merupakan puncakna ngaseng pesan suciyya (wahyu) yang ri turunkan segang Allah ri mulai Adam sampe pa'la'busangna segang Muhammad. Kata "Quran" ri sebutkan si jai 70 kali ri lalangna Al-Qur'an nga.


Pasti mi seru, kah lumayan lakbu carita na, semoga berkesangi iyaa. Katte angkatan pertama ri jurusan ta, jari sekre kelasak ki narrusuk sanggeng ta lulu. Sakbu mi areng na A. Katte singkamma ki jebolan SNMPTN 2008 (areng na universitas na tea mo ni sakbu). Punna tena ku salah mahasiswa ri kelasak ta anjo katte niak 47 tau, 11 burakne siagang 36 tau baine. Sahabat ku nakke ri kelasak niak 3 tau , baine ngaseng. Nahh battu na anjo 11 sekre taua ri kelasak ta niak anjo sosok na A na parek ka penasaran issengi ngapai. Padahal iyaa biasa biasa tongji nampa cenderungi sannang ji tau na.


Sekitar wattu 200 taung, Karaengata’ala nautuski Nabi Shaleh mange ri kaum Tsamud iareka sianakna kijai kaum ‘Ad. Sekre niantara mukjizatna Nabi Shaleh iareka napa mumbai unta gana anu teanang memangmi sampulo bulang battu ri batu lompo takbage ruayya. Anjo kajarianga naparek takbangka sipakrua taua, kaum Tsamud natarima dakwah Nabi Shaleh nampa langsungi napinawang Nabi Shaleh. Mingka sipakruana issedek gattangi, teai napinawang Nabi Shaleh, mange pole iyya nabuno anjo unta ganayya iareka anjari mukjizat battu ri Karaengata’ala nasabak nakuai antekamma batena anjo anjari mukjizat punna kulleji mate anjo unta ganayya. Wattunna lekbakmi nabuno anjo untayya, larroi Karaengata’ala, nisareangi ngaseng anjo taua kila’ lompo ri tangnga bangngi njari loe tau ammoterang.


A'raga bola kamma anne ri ngai utama na pakarena na bura'ne jarangi niak pakarena baine. Ri Indonesia niak klub lompo sikamma Persija na PSM. Biasa na a'tandingi ri lapangang lompoa. Ka jai tau karenai battu ri ca'di ji ri karenai sanggeng na 12 tau akkarena bola ri lapangang. Ka anjo bola na gampang ji ri gappa ri warunga na lammoro tonji hargana. Niak bola palastik 10 ribuan ji harga na punna erokki bola gatta niak ri toko a kajjala ki si'kede harga na. Punna bola palastik kodi ji bahanna, bola battu ri gatta anjo baji' bahan na anjari salloi ri karenai.


Pasukan Gajah ri naungi Karaeng Abrahah kalai na serang kota Makkah lalang na surah Al-Fiil. Le’ba na mi itu lassu mi Nabi Muhammad SAW ammak na arenna Aminah. Lassu na Nabi Muhammad SAW ri bangngi na allo sanneng, 12 Rabiul Awala’ taung Gajah ato ri tanggala 20 April 520 Masehi. Lalang kitab Al-qur’an ri pawwangi ri Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Nabi Muhammad SAW lassu lalang keadaanna ana’ kukang.  Ka manggena Abdullah matemi wattuna ri tianang 3 bulang. Anne Nabi akhiri’ ri sarei areng Muhammad ri dato’ na, Abdul Muthalib.


Antamakna taung beru 2023, Siti naniatkang mentongi la rajingi ammaca Al-Qur’an. Taung ribokoa, sikaliji patamma’, mingka anne taunga nakuai paling sikekdek pintallungi la patamma’. Mingka tenapa sibulang anne, sipakruana mi anjo Al-Qur’an lekbak nabaca. Njari narobai issedek targetna, nakuai sibulang sekre kali patamma’, atau punna tena kulle, lima kali lalang sitaung parallu patamma’ Al-Qur’an. Anu sumangak dudu ammaca Al-Qur’an dende, punna lekbaki assambayang, ammaca doa, mangemi anjo na alle Al-Qur’an naa nampa nabaca sanggenna mangngang. Biasa lalang siallo napatammaki sekre juz, punna tena kulle sekre juz lalang siallo, mukona kamma anjo natambaki langsung rua juz sollanna kulle patamma’ jai-jai lalang sitaung.


Mingka manna sipaki na porei tannang tannang injo seafodka, mingka parallui nikatutui kalea punna langnganre tawwa. Nasaba inne seafodka loe tongi tau tena nacoco, nia nitaba alergi iareka nisarei pakkasia kodi ri kallenna punna lekba nganre seafood, apa pi pole punna takliwa. Mingka, kanre apa pole na punna takliwa ni dengka na kodi tonji tawwa. Nia cara tikamma batena nganre seafood na tena nakodiki, inni battu ri tau panritayya, iami injo: dibatasi porsina, ka inne seafood ka tinggi kolestoralna, jari parallui niurangi kalea. Tikamma batasna, iami injo punna doang tangnga tangngayya lima kayunna, punna cumi sikayu, na punna tude tena na liwak ri salapang pulo garang.


Masa masa liburang sikola anjo ku tayanga akherekna battu mi. Nakke tena mo ku sakbarak erok dudu lampa jappa jappa mae pantai pantai ri Bali. Niak jai pantai ri Bali erok kulampai singkamma Pantai Kuta, Pantai Double-six, Pantai Tanah Lot, Pantai Jimbaran siagang Pantai Sanur. Nakke, daeng ku siagang andikku. Battu maki ri bandara Yogyakarta ri tatte 07.30. Battu ri Yogyakarta mae rri Bali nganre wattu 1 jang 20 menit. Pesawatta ak rikba tatte 09.00 WIB nampa battu maki ri Bandara Ngurah Rai tatte 11.50 WITA. Battuta ri Bali, katte ngaseng erok nganre allo rong. Nganre ki tipat cantok ri warung Ibu Dewa Chandra antu niaka ri lalang Raya Kuta. Alling na sannak lammorok na. Rp. 20.000 ji sekre porsi.


Karenang anak-anak tenayya lekbak ku kaluppai iamiantu lompat tali. Tali na pareka biasana ammake gatta lekbaka ni sambung-sambung sekre para sekre sanggengna anjari rangkaian lakbu. Permainan tradisional anne battu ri Indonesia poeng kulle ni pelajari ri bokbok Carakdek Olahraga siagang Permainan Tradisional, tamae lalang anne permaianan ni jelaskan kana membutuhkan sikuntung kriteria supaya katte kulle unguluk. Ni butuhkan kelenturan kale siagang keseimbanganna kalengta ekstra untuk lompa beberapa tingkatan rangkaian gatta anjo. Permainan anne kulle na karenai burakne iareka baine, siagang minimal tallu tau akkarena. Mingka semakin loe pemain amminawang semakin seru anne permainan. Salan anjo olahraga lompat tali assare loe manfaat ni bandingkan akkarena hp ri ballak.


Liliana Natsir anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Daeng na arenna Calista Natsir. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Liliana Natsir akkarenai ri partai campuran, jai mi juara na gappa, juara linoa poe tallu kali mi na gappa.


Ustadz ato Dai’ ka punna a’ceramai bahasa na gampangi ri tarima nampa na sareangi poe bahasa na pare’ tau lang’ngere’ ki makkala kulle ri kana Ustadz Maulana anne pakakkalaki’ tau na. Ustadz Maulana lulusuki’ battu ri Pondok Pesantren An-Nahdlah Ujung Pandang taung 1994. Mareang na anjari Pa’ceramah ia poe anjari guru Agama Islam ri sikola dasar Islam Athirah na ri Pondok Pesantren An-Nahdah. Kamma-kammaya anne anjari duda mi Ustadz Maulana ka bainena na nikkai ri taung 2008 lalua Nur Aliah le’ba mi mate ri taung 2019 lalua. Na pilari appa ana’na siagang Ustadz Maulana. Beliau kamma-kammayya anne aktif ma’ceramah ri stasiun Tv swasta TransTv.


Ampatangoi hobi appoto kullei anjari hobi napangasilang doe' Nia' carana punna ero' akkaramula angasilkan doe' appoto. Ammarali peralatang baji'ka. Ri  studio profesionalka tenaja kamera bawang, nia'  tong lampu, reflektor, siagang backdrop. Pappotoa parallui investasi ri kamera siagang aksesoriska nasaba' subjekka biasana jai ero'na. Ri pakasiapkan tongi perangkat edit fotoa. Pastikangi laptopka nia' memori siagang internetna punna kullei angedit nampa hasili' fotona nisareangi klienka. Pappotoa wajikki natentukan biaya siagang sistem pa'janjiang ammayara'na. Natawarkangi tarif paket ri klienga anjari tua naissengi aga nagappa siagang katte ngissengi aga diharapkan. Punna ero' ngissengi sainganka, kullei diteliti penawaranna siagang cini'ki aga kurangna anjari celahna kullei riisi .


Ketua Dewan Masigik Indonesia (DMI) Jusuf Kalla (JK) akkana sebajikna tampak ibadah ni sungke lebih riolo nibandingkan pakkantorang, pasarak iareka pusat pakbalanjang maraengang. Kamma anjo na kana pak JK na singgung rencana pammarentang lalang kondisi tallasak beru ri lekbakna Pandemi Covid-19.
“jari ang-ngapa masigik riolo nampa ni sungke maraenganna ? sabak ri sekre Negara parallu niak rohna, roh keagamaan katte paralluki appalak doang, lekbak pi anjo nampa kantorok, mall akkulle ni sungke, ri lebakna masigik siagang allo minggu na gareja ni sungke nampa ni sungke maraenganna”. Kananna anjo pak JK ri battuna na tinjau persiapanna kattallasang beru salama Pandemi ri Masigik Agung Al Azhar Jakarta selatan.


Ri kota lassuku niak Masigi lompo na beru ri bangung arenna Masigi 99 kubah. Anjari tampa’ beru khas na kota Mangkasara. Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara. Riolo anjo masigi na tampa' ca'di ji sholat na umat Islam. Riolo masigi ri pare' ri taung 650-750 Masehi. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka.


Istilah na anjo “Li – Fi” ni cipatakangi ri Harald Haas, ketua Profesor Komunikasi Mobile ri Universitas Edinburgh, Jerman, siagang co founder pureLiFI, barak na gambarakkangi gagasan “data nirkabel battu ri anjo ngaseng cahaya ya. Li – Fi anjama antu siagang na pa rinrai siagang na pa matei lampu LED ka ri tingkat na antu sannak ka mo tinggi na, terlalu tippa ki erok na cinik ri matang na manusia yaa, barak kulle na kirimkan data. Keuntungan na antu na pake cahaya ni cinik ri rate na frekuensi radio WiFi normal ka antu kana spektrum na ri 10.000 kali labbi lompo siagang ni harapkang sampulo kali labbi lammorok. Anjo ngaseng penelitia kulle na kirimkan data ammake kecepatan 224 Gbits / detik , bella pa labbi tinggi battu ri broadband antu paling tippa ka ri 2013.


Bao Zheng antu mi sekre Hakim Agung antu laherek ri taung 999 masehi nampa mate ri taung 1062 masehi. Hakim Bao ni isseng memang sannak jujuruk na nampa bijaksana todong ri masa pemerintahan na Kaisar Sing Ren Zhong battu ri Dinasti Song Utara. Anjari pejabat antu bersih battu ri korupsi, Bao Zheng ni juluki ri masyarakat anjari Bao na punnai jai musuh antu ni juluki Bao Heizi ( I lekleng Bao). Manna mamo rasis ki siagang ancaman na biasa ni kirim mae ri iya, tena na pareki Bao na roba keputusan na kulle narrusuk na hukum anjo salah ya siagang na belai anjo cocoka.


Jai mi juara na gappa Liliana Natsir pakareba bulu tangkis Indonesia ya tapi le'ba mi pensiun ri siapa taung lalua ka tena mi na muda umuru' na. Anjo juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe.


Nabi Yusuf tena na tolaki tawaran na anjo Raja Mesir ka. Nabi Yusuf akhere na natarima kekuasaan panno lalang na bidang keuangan siagang bahan kanre. Anne mi parek ki kah pertimbangan na kaleng kaleng na kana anjo dua yaa anjari anu sannak penting na ri wattu wattu eroka niak. Wattu na ni nobat kan anjari wakkelek Raja, Nabi Yusuf Alaihi Salam na pake pakeang kerajaan siagang kalung bulaweng. Kemudian Raja na lappassangi cincin battu ri limang na nampa na pakekang mae ri limang na Nabi Yusuf anjari tanda kekuasaan na mi. Anne todong peristiwa yaa berhubungan mi siagang kisah cinta na siagang Zulaikha.


Anne allo erokki mange ri Propinsi Sulawesi Selatan, ri Taman Nasional Bantimurung, kabupaten Maros. Anne tampa’ wisata sikammai tampa’ kalasak internasional. Taman nasional bantimurung anjo semacam je’ne naung, tampa’ je’ne-je’ne na gammarakki tanjana. Je’ne na poe tena na pernah kalotoro’. Anjomi arenna je’ne naung Bantimurung. Tampa’ wisata na tau lokal ka na tau mancanegaraya. Ka tampa’ wisata na ri jagai baji’-baji’.Anjomi tena na heran anne tampa’na anjari balla ri palla-palla. Anne satwa ga’ga ya na ngai mantang ri rampi’na sumber je’ne ka tangkasa je’ne na. Tena tong ji na bella battu ri kota Mangkasara na se’re jam kulle maki sanggeng ri Bantimurung maros. Harga tiket na poe je’ne naung Bantimurung lammoro ji Rp. 30.000/tau.


Kulle ri gappa hadiah na sanggeng na ri angka 50 juta rupiah ri poster na Acara a'tanding bola ri Piala Gubernur 2023 West Java Competition, Jawa Barat.. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara. Kulle maki daftarkang tim ta ri panitia na acara Piala Gubernur 2023 ri kantoro' Gubernur Jawa Barat


Puna ri wilaya Jeneponto iareka Gowa bagian tenggarayya, loe injo warung coto na konro khusus dageng jarangji. Na nia todo nikungi gantala, kammami kusakbu ri dallekang. Inne gantalaka biasana dageng jarangji nipake, na sanna masagalana ammake dageng capi. Inne gantalaka, tena ni rampai maraengna ceklaji. Jari injo kasik na rasa jaranga assulu mantongi, na innemi nikanakkukang na sanging niboya. Mingka sanna masagalana todo tukbalu gantalaka innne. Punna rawa mae ri kotayya, kamma nia todo sekre warung akbalu, na tenamo mareang lekba kucini. Inne gantalaka kaminang gampang ni ruppai ri pakgaukang tau ri wilaya nisakbuka. Kammami tena pakgaukang na tena gantala jarang, apapai pole tu akgauka tau battu ri keluarga rateyya.


Punna erok senjata tradisional antu fungsi na tinggi kulle ni pake kudi. Kudi atokah Kudhi antu mi alat ni pake bantui jamang jamang na kulle ni polong atoka ni polo apa apa terasak ka, singkamma parang. Tekamma parang, kudi antu na punnai sekre sisi ji tarrang, ak bantuk agak melengkung na singkammai celurit mingka bagian pangkal na anjari lompoi. Bentuk na kudi labbi labbui nampa kulle ni pake anjari senjata. Senjata Kujang biasa na ni anggap anjati kembangan battu ri kudi. Asalak kata na Kujang antu mi Kudi Hyang atoka kudi ka punna an na dewa. Tokoh wayang Bagong na versi Banyumas.


Manggena Jali punna nganrei na engkaki bangkeng kananna. Nikutaknangi surang anakna nguraki katte punna nganreki kamma anjo bangkengta bapak. Nakua tommi bapakna anne ajarangna Nabi Muhammad, bajiki punna ni engkaki sekre bangkenga naik sollanna bajik todo’ larina anjo kanreanga lalang ri kalengta. Bajik tongi pakkasiaka punna nganreki nampa kamma anjo gayata, sannangi nikasiak. Teaki pole nganre sangengta bassorok dudu, ammari maki ca’ma punna bassorok maki mingka teaki sanggengta bassorok dudu. Kamma tonji punna cipuruk, nganre maki naik punna niakmi nikasiak cipuruk manna sikekdek, teaki boya kanre punna sanna’mi cipurukta nikasiak. Tena nabaji anjo bage kalengta. Nasabak anjo ngaseng naajarkanga Na’bia anu bajik ngaseng nipinawangngi.


Sannak luar biasa! Indonesia Open bungasakna nakke accinik secara langsung iamiantu Indonesia Open 2018 ri Istora Senayan. Wattu cakdi kulle ancinik ri televisi siagang  kamma anne kulle ancinik secara langsung ri Istora. Suarakna poeng iamiantu ri wattuna final, siagang pastina sekre Istora rassi (Allena Istora 7000an tau) siagang suporter Indonesia maraenganna battu ri tangnga allo sanggengna bangngi tena na ammonok-mono pandukungna pamain idola paraia.
Ri wattua niak 2 wakkele Indonesia ancapai final, ri sektor Ganda Putra Kevin/Marcus, siagang poeng sektor Ganda Campuran Owi/butet. Beruntungna rua wakkele Indonesia anjo anjari Juara ri Indonesia Open, jari tena na sia-sia ancinik final siagang tiker VIP.
Hal na pareka tena ku kecewa ancinik Indonesia Open secara langsung iamiantu sabak Indonesia Open anne sala sekre battu ri 3 tournament paling tinggi (BWF World Tour Super 1000) siagang paling bergengsi ri linoa, salain All England siagang Cona Open. Bahkan Indonesia Open ri wattu anjo anjari tournament linoa siagang hadiana paling lompo, jari tenaja ni heran.


Komunikasi kulle ni parek ammalo telepon genggam, radio komunikasi, alat komunikasi lainga. Tim tanggap darut ka anjo bertanggung jawab ki erok na parek pemberitahuan mae ri anjo ngaseng pekerja lapangan nga punna niak kejadian keadaan darurat anjo kulle na parek koordinasi siagang tim eksternal punna ni parallukanga. Tim tanggap darurat anjo parallu na punnai kontak siagang na bangun komunikasi siagang Badan Nasional Penanggulangan Bencana (BNPB), Badan Meteorologi, Klimatologi dan Giofisika (BMKG), Kementrian Kesehatan, Kementrian Sosial, Dinas Pemadam Kebakaran siagang Penyelamatan Kota atokah kabupaten siagang lembaga lainga anjo sesuai aa siagang tingkatan na kebutuhan na siagang lokasi anjama na anjo katte ngaseng.


Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan. Tapi sanggeng na ngaseng aplikasi pihak tallu na tena na niak fungsi na, tena komunikasi jelas battu ri pihak Twitter. Twitter ri duga sengajai na ammarikangi aplikasi pihak tallu na, sikamma tweetbot sanggeng na Twitterrific, anjo ri hubungkan mange ri platform na Twitter. Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter. Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na.


Anne massu na dana darurat apa kah? Kulle ka anjo dana darurat ka parallu mendesak (biaya tena ni dugai) atokah dana darurat barak kulle ni kelola keuangan ta. Punna mae ri pengelolaan keuangan, dana darurat ka minimal anjo harusuk katte ni pasadia antu ping 3 battu ri pengeluaran bulanan. Mingka punna lekba maki bunting atokah punna maki anak, dana darurat aku kulle anjari 6 kali atokah 12 kali pengeluaran ulang ulang. Anne dana ya kulle ni bolik lalang instrumen investasi anjonapunnai risiko rendah. Misal na 50% ni bolik lalang tabungan siagang 50% sede ni bolik lalang reksa dana pasarak doe. Punna dana darurat ka antu biaya ya tena ni dugai.


Alasan ku nakke ku ngai carita rakyat na Bao Zheng antu kah carita na tojeng tojeng na inspirasi sanggeng na kamma kamma anne. Apalagi na kasus korupsi siagang isu rasisme jai inji malo malo sanggeng na kamma kamma anne. Nakke sanna ku harap kan niak tau singkamma Bao adilik na, carakdek na siagang berani singkamma iya. Bao Zheng tojeng tojeng na inspirasi ka kulle ku boya rong kamae tojenga kamae tena na cocok sebelum na ni judge apa apa ya. Bao Zheng todong na inspirasi ka hidup sederhana, giat appilajarak barak kulle ni gappa impian ka, siagang ak bakti mae ri tau toa.


Annganre kanre kanreang tinggi yya serat siagang protein na kulle na panjari battang na kalengnga lintak bassorok. Tena ni herang punna jai ananak millenials pakarammula nganre kanre bajik untuk diet tarutama ri baribbasak. Nganre kanre kanreang jaia serat siagang protein na na parekki lintak bassorok anjari sikedde mami ni kanre. Anjo poeng, punna ni kanre mi kanre kanreang bajika niak tong jai manfaat na contona na jagai golla ceratta stabil, na bantu na poterek pakrasangan punna lekba ki olahraga, siagang na aturuki nafsu kanre ta. Maraeng poeng ni kanre si wattu wattu, kanre kanreang bajik kamma kamma anne jai mi janisik na.


Anjo tau tujua anakna sannaka kalumannyanna lekbak ngasemmi napakbunting anakna tuju sannging bura’ne. Sikamrna apa-apanna natangkasi ri batang kalenna, na napakbageang ngaseng mange ri anakna sangkammakamrna, ka nakana pakmaikna tena tornmo bainengku. lami anne nakke kutungga kulaku-laku, aktettek-letteka mange ri ballakna anakku annganre barikbasak karueng ka tuju mangkaji kupakkalumannyang. Na anne sikamma mintua napahang ngaseng tommi angkana tenamo barang-baranna matoanna, nialle ngasemmi ri buraknenna. Nampami sitau anakna napakaramulai namangei ballakna iami antu kaminang toaya, na nakanamo mintunna, "Antetornmi kamma kilakcuklak lakrampang-rampang kamase, ka kamrnakik tau aklamung-lamung, banngi allo, barikbasak karueng, saniak-niakna angkanre leko’na." Na anne lapong tau toa marasa tommi ri kalenna, mingka nakana antekamma tommi anne gaukku na ri anakku ngasemmo barang-barangku. La niallei ammoterek, gassingangammi anjaguruk na ikatte.


Mesin sassayya hemat listrikki, hemat je'ne ki, hemat sabungi na hemat tenagai ri pake a'sassa ri balla. Mesin sassa anjo alat ri pake a'sassa, a'bilasa' na ri pakalotoro' bajua. Niak na anjo Mesin sassayya tena mo na susah tau a'sassa ri sikat ri limang. Manna kajjala ki harga na Mulai ri harga se’re juta sanggenga ri rateanna 10 juta, tapi na cocok ji ri balli ka kulle ki a'sassa jai nampa tettere ki kalotoro'. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na.


Hahaha nakke lekba ku alami anne sesama ku agang SMK agang agang ku antu bajika mae ri nakke ternyata na bicarai ka ri boko ku nakke. Niak ri sekre wattu anjo wattua nakke si allo kondisi ku bajik bajik ji saiagang iyaa nampa muko na nakke tiba tiba ni musuhi ka padahal nakke ku sakring tena ku parek apa apa antu salah yaa mae ri iyaa. Nampa lekba na ku langngerek battu ri tau lainga, cowok anjo na ngai aa agang ku (areng na anjo agang ku Ranti) sementara na odo odo ka bede. Ohh ternyata gara gara kamma ji anjo paeng. Jujur nakke malasak ka punna urusan burakne ja siagang agang ta panrak ki hubungan nga.


Sejarahna anjo wedang rondea nia hubunganna siagang imlekka ri China siagang Indonesia. Wedang ronde anne jai kacinikang ri Jawayya anjar inungang pabambangangri bosia siagang kadingingang. Wedan ronde anji sebenarna inungang asli ri china teai ri jawa. Sejarahna anne wedang rondea masuk ri Indonesiayya anjo inungangang dewa dewayya anne ri imlekka. Wedang ronde ri sejarahna imlekka anjari pakkadokanga dewayya ri altar klentengga ri perayaang taung beru chinayya anjo sangenna sekarang. Wedang ronde anne tarrangi bauna laiya, ricamporoki siagang rappo-rappoka, bungayya, siagang kanreang maraenga ripatalaki ri dewayya. Wedang ronde anne antamaki ri Indonesiayya rierangi pa'balu ri chinayya. Wedang ronde anne awalna ripareki karena tau ri chinayya mallaki ri musim dinginga, tau ri chinayya nampa appare racikan ri bundarang songkolo'ka siagang golla nampa ri campuru je'ne laiya bambang anjari nyamangi diinung.


Kanre berasa battu ri pare iamiantu kanreang poko’ ta, sikuntung patani tena na lappassangi anne jamang-jamangna ka ia tommi injo pa’boyanna anne  berasa ni jaga kabajikanna iareka kualete’na siagang iamiantu patania na jama-jamai.
Kamma minjo berasa ni pau kinne ri caritayya, naku palaki mae ri urang-urangku angkanayya bajiki intu punna ini hargai na disipling untu angnganre berasa, ka sibiji berasa tassesa punna lekbaki anganre akkulle anjari si piring-piring kanre na nisareang tongi isse antu tau kakuranganga ri kanre-kanreang.
Maeki untu ampalabusi kanreta ri piringta, angngalleki kanre iamo ni labbusuka. Punna nia kanre ini sesa tena ini labbusuki bajina punna ini sareangmi mae ri olo-olo nia ka ri sampi’ta. Mae ki anghema berasa untu kalangsunganna gitte ngaseng.


Patto dongkokang taradisionalka anne nierangi tallu roda. Tallu roda ammalakki tallu roda siagang nigassingi ri tukang tallu roda antu akgayungi pedalana sapedaya, Masaraka anjariya tukang tallu roda a'jari pa'boya katallassangna saigang angerang  tau tau allampayya bella bella lampana. Kammane tallu roda ripakei ri anjari kendaraan wisata. Ri Solo anne tukang tallu roda anne rampikangki nasaba' jai piliang transportasi maraenga. Walikota Solo anne nalanggere' ki aspirasina ri tukan tallu rodayya. Awala'na tukawng tallu rodayya anne ero'ki nasamber anjari bentor, mingka nakana Gibran anne teai hal mabaji'. Nakana walikotayya ri kammaya anne tallu rodayya tenamo baji' anjari kendaraan jarak ampikka. Walikota solo ero naapanjari kendaraan tallu roda anjari kendaraan wisata.


Niak baine mangei latihang ri tampak gym, sukkaraki latihanna. Napakei pakakkasak latihang niaka ri tampak gym, mingka sikekdek duduji kulle nagaukang nasabak niak kajariang tena nisangka-sangkai. Saluarakna ta’burusuki naung sanggenna mata bangkengna. Na engka’ki anne aya’na nampa limanna ri daparaka, bangkengna ni sikkoki ri tali elastiska. Latihanna lakbiringi sintanjak siagang olahraga push up, mingka ni sikkoki anne bangkengna iyya. Anu bajikmi batena latihang mingka silalonna naungi ta’burusuk saluarakna, njari kacinikangi pajana kamase. Langsungji pile na engka’ liba saluarakna ka jai tau ciniki. Nassami nga’-ngaliki towwa anjo bainea. Lekbakna anjo tala lekbakkami nicinik mange ri anjo tampak gym ka, nasambei kapang tampakna.


Buah buahan antu mi salah sekre na komoditas panga paling penting ni kanre ri taua. Kah lalang na buah buahan niak jai vitamin antu na butuhkangi kaleng ta. Mingka tekamma komoditas pangan maraenga, buah buahan antu ni kana non durable goods. Arti na anjo buah buahan teai komoditas kulle ni bollik sallo. Anjo poeng kondisi na jai inji tau bisnis tertarik na jajakan anne buah buahanga barak kulle na pannoi kebutuhan pasarak ka. Niak sikedde tips barak kulle ni hindari rogi punna bisnisk buah buahan ki. Ki pastikangi ni pileh buah buahan antu tojent tojenga segar inji battu ri suplier na.


Organisasi Kesehatan Dunia PBB iareka World Healt Organizations (WHO) ri wattu pertengahan 2018 resmi menetapkan kecanduan game iareka game disorder mae ri lalang versi paling beru Internasional Statiscal Classification of Diseases (ICD) Sabagai Garring  gangguan mental untuk pertama kalinna. ICD iamiantu daftar klasifikasi medis na passuluk WHO bonena daftar garring kamma anne gejalana, tandana siagang passabakkengna. ICD anjari standar Internasional untuk pelaporan garring siagang kondisi kacenggerang siagang ni gunakan mae ri iangasengna praktisi kesehatan ri linoa. Lalang versi paling beruna ICD-11, WHO akkana kecanduan game iamiantu gangguang na sabak mae ri kabiasan iareka kacanduan. Sekre tau lakbi na utamakan akkarena game daripada allakukang kegiatan positif maraeng nakana behavioral disorder iareka gangguan perilaku.


Dr. Gabriel Possenti Sindhunata, atau lakbi ni issengi arengna Sindhunata, lassuki tanggalak 12 Mei 1952 iareka Imam Katolik, anggota Yesuit. Battu ri cakdi dudu kijai sanggenna tamma’ SMA tallasaki ri kampongna, ri bangkenna bulu’ Panderman. Sindhunata lekbaki anjama sebagai wartawanna Kompas, jai natulisik komentar tentang pagolo’, mingka na issengna taua iyya anne Sindhunata nangai annulisik. Novelna paking nangai taua iareka “Anak Bajang Menggiring Angin” ri taung 1983. Kinne Sindhunata mantangi ri Kolese Santo Ignatius, Kota Baru, Yogyakarta. Sindhunata lulusuki battu ri Seminarium Marianum, Lawang, Malang. Angguppai gallarak doktor battu ri Hochschule fur Philosophie, Munchen, Jerman nampa annulisik disertasi tentang pengharapang mesianikna tau Jawayya.


Rambu Solo poe niak tujuan na anjo ri antara' ki taua le'ba ka mate ke alam roh na. Tau ri Toraja na kanai tau le'ba ka mate kulle mi na cukupi kebutuhanna punna le'ba mi ri parekang upacara na Rambu Solo. Punna tena pi, anjo tau matea ri anggapki ri kanai garring ji, anjomi ri saraeng inji kanre, minuman, na ri patinroi ri kasuru' ka. Punna le'ba mi ri parekang upacara Rambu Solo, tau matea ri Toraja tena ri kuburu' ki ri butta, ri kuburu' ki ri Bulu' batua na le'ba ka ri parekkang lobang na kulle antama anjo peti mate na tau matea. Anjari anjo kalenna tau matea tena ja na ancuru’ ri kanre butta.


Yaa nakke terhibur ka siagang apa program program antu ni sajikan ri telepisi ri Indonesia. Mingka katte todong harusuk ki bijak program apa antu bajik ni tonton. Manna mamo anjo wattua platform digital ka anjari semakin gampang mi ni akses manna kamae, manna kapan ni kerok ki mingka nakke punna nonton telepisi ku kana niak tampat na ri ating na pemirsa na. Nakke battu ku inji caddi memang ku ngai mi nonton program acara ri telepisi. Punna bagi na generasi 90 – an pasti na alami nonton program acara kartun ri allo minggu battu na baribbasak sanggeng na tanga allo. Ya antu mi merupakan masa masa sannak menyenangkan.


Kopi alpokat kamma-kammayya anne anjari inungang viralki ri iya ngaseng umuruk. Anne iareka es kopi battu ri campurang kopi siagang susu nampa nitambai alpokat lekbaka nipolong-polong. Anne inunganga niak kandungang lemak sehatna iareka battu ri buah alpokat, kulle tongki naparek bassorok punna inungki kopi alpokat. Buah alpokat memang sanna’ bajikna punna nikanrei rua lalang siallo. Ka loe garring kulle napa’ballei. Loe tonji carana nikanre, kulleki kanre langsungi naik, kulleki panjari jus, mingka kulle tonji niancuruk kasarak nampa nikanre. Batena apparek iamintu passdiaki alpokat sekre batunna, kipolong ruai nampa kiallei daging buahna, boliki lalang ri galasi. Alleki sindok nampa ancuruk kasaraki, tambai susu kebo’ kantalak, kulle tongi nisarei susu milo. Punna njarimi kulleki langsung kanrei mingka kulle tongki boliki rolo’ lalang ri kulkaska, nampa nikanre dinging-dinging.


Battu ri arengnaji bawang iareka Rumah Limas nassami langsungki isseng ngasengi kua anne ballaka akbentuk limaski. Bangunanna anne ballak adaka assusung-susungi daparakna kammai gambaranna masyarakat ammantanga ri anjo daerayya, biasa nisa’buk bengkilas. Punna nicinik bellai, anne ballaka kammai ballak rate. Anne balla adaka, luaraki biasa battu ri 400 sanggenna 1000 m2 siagang biasana nipake punna erokki apparek pakgaukang adak atau pakgaukang maraenga. Rangka ballak adaka niparek battu ri kayu seru, anu nisawalakmi niguppa kamma-kammayya anne. Bahangna apparek rinring, daparak siagang pakkekbukna iareka kayu tembesu. Mingka untuk benteng ballakna ammake kayu unglen anjo tahang jekneka, njari manna nitabai jeknek, naiki jekneng binangayya, tenaja na ngapa.


Televisi anjo alat elektronik audio visual na kulle na sajikan informasi. Kulle ki accini berita ato accini film na putara' ri televisia. Kulle tongi anjari saran accini-cini hiburan. Tampilan audio visual ri hasilkang sikamma gambara' a'giok, niak tong sa'ra na nampa niak warna na. Kamma-kamma anne jai mi ri kana Smart Tv ato televisi cara'de. Punna Smart Tv na Samsung na pake ki Tizen OS arenna. LG Smart tv na pake ki WebOS. Tapi baji' merek Samsung ato merek LG sanggeng na merek Sony ato Toshiba na pake tonji Android tv ri platform ato sistem operasi ri tv na masing-masing.


Jai urangku riolo kullei pilangngeri radio ri HP na; yang pdnting niaki headserra, manna siarang apayya lalangbri radio kulleki pilangngeri. Biasa pole sikiring-kiring maki anjo sallang mange ri bayuangta atau agang maraengta. Njari riolo intu punna balliki HP niak biasa surangmi headsetna, mingka niak todo’ tena, kattepi balliangi. Njari punna nipasappi’mi intu headsetka lalang ri toloa nampa kipilei radio ri HP, kulleki pilangngeri radio. Punna anjo tau lalanga ri radio niak nomorok nasa’buk, kitalipongmi anjo nomoroka nampa kiring maki sallang mange ri agangta atau inai ki keroki. Nakke biasa anjo ji sallang-sallanga kutayangngi tojek nasabak lekbakma sijanji surang agangku kua ia la attalipong nampa la nasa’buki arengku.


Parasut na mantung payung anjo a’raga ekstrem ri boli ki ri bokoang na ngaseng pakarena na, na kulle angngambang punna mantungmi cara na antu ri beso' ki tuas na battu ri parasut na. Parasut na poe ri erang rua, ka se're na anjari cadangangi. A'raga mantung payung poe ri butukangi siap na mental ka sebelum na bangkenga na onjo' butta ya ri rawa. Anjomi ri siapkan awala na sebelum na mantung, anjo pelatih na na surui pakarena na ngaseng na longgarkan kaleanna. Na kulle lentur anjo otot-otot na pakarena na ngaseng. Ri gaukangi anjo perengangan ri kalea na kulle na kurangi kasia' dumba-dumba na punna mantung maki battu ri langi' ka.